“Nak Beli Baju, Kuih Raya Kena Kira2.” Pernah Beraya Dengan Ekonomi Tak Berapa Baik, Shuib Sebak Kongsi Momen Bersama Arwah Siti Sarah

Menjelang Syawal yang mulia, pastinya kepiluan di hati Shuib Sepahtu, pelawak dan Usahawan tak dapat diungkapkan dengan kata-kata.

Kenangan menyambut hari raya bersama arwah isteri, Allahyarham Siti Sarah sebelum ini Akan kekal dilipatan sejarah hidupnya.

Shuib atau nama sebenarnya, Shahmira Muhammad jujur mengakui pernah melalui fasa ekonomi turun naik sebelum ini. Begitupun, arwah tetap setia dan menjadi pendorong utama buatnya.

“Momen hari raya yang paling diingati bila bersama arwah ketika saya mengalami fasa susah satu ketika dahulu. Saya pernah susah bersama-sama dengan dia. Kami pernah beraya dalam keadaan ekonomi saya yang tak berapa baik tetapi dia tak kisah.

“Pada ketika itu, saya tiada banyak duit. Nak beli baju, kuih raya dan beri duit raya pun kena kira-kira. Tapi dia tetap setia di sisi saat mengharungi fasa tersebut. Perkara ini akan saya kenang sampai bila-bila,” katanya kepada MH.

Tambahnya lagi dengan nada sebak, ini merupakan Ramadan pertama disambut tanpa isteri tercinta Di sisi.

“Ketika menyambut Ramadan pertama, kebanyakan ahli keluarga berbuka di rumah saya kerana mungkin mereka tahu saya tengah bersedih.

“Sewaktu kami nak berbuka, pada ketika nak menahan rasa sedih, kebetulan saya ternampak sepinggan nasi di meja sebelah kiri saya yang biasanya menjadi tempat Sarah. Saya bertanya kepada abang ipar ‘Ni nasi siapa?’ dan dia menjawab ‘tak tahu’.

“Kami sekeluarga terus terkedu dan berpandang sesama sendiri. Dah la nasi tu ada tapi kerusinya kosong. Saya merasakan seperti ‘kita’ sedang berbuka puasa sekali. Mungkin kami dah terbiasa dengan situasi sebegitu sebelum ini.

“Bila perkara ini terjadi, nak tak nak saya tetap kena lalui juga. Perasaan sedih tu mesti ada. Menangis pun dah biasa sangat. Tapi tak mengapalah, saya niatkan setiap titisan air mata ini, semoga Allah angkat sebagai penghapus dosa dia,” ujarnya lagi.

Shuib berkongsi luahan ketika ditemui pada Majlis Berbuka Puasa Indigital Music di Hotel Royal, Kuala Lumpur.

Pada majlis sama, turut disampaikan Platinum Award untuk lagu Jangan Khianati Aku nyanyian Azlan And The Typewriter.

Untuk rekod, , Shuib dan Sarah melayari bahtera perkahwinan selama 10 tahun dan dikurniakan empat orang cahaya mata Uwais Alqarni, 11, Dzahira Talita Zahra, 9, Ariq Matin, 7, dan Ayash Affan yang baru berusia 9 bulan.

Allahyarham Siti Sarah menghembuskan nafas terakhir di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat COVID-19 pada tanggal 9 Ogos tahun lalu.


Patutlah Rasa Kurang ‘Power’ Bila Masak, Wanita Ini Kongsi 15 Tip Penggunaan Rempah Ratus Cara Yang Betul.

Bila sebut memasak pastinya membayangkan hidangan yang lazat serta rasa yang enak. Untuk memasak bahan-bahan asas seperti bawang, cili, gula dan garam adalah wajib ada dalam setiap masakan.

Namun untuk menjadikan masakan mempunyai rasa lebih ‘power’ tentu memerlukan tambahan bahan lain sebagai ‘booster’ penyedap dalam masakan

Keluarga: Bagi newbie yang baru nak belajar memasak sesuai ikuti panduan ini. Selamat memasak!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Demi Anak, Pemandu Lori Ini Buang Rasa Malu Gantung Baju Sekolah Anak, Tak Sanggup Lihat Bekalan Makanan Makin Susut.

“Saya orang tua boleh sahaja makan pucuk kayu diambil tepi jalan tetapi bila memikirkan tiga anak tidak sampai hati dibuatnya.”

Begitulah luahan hati seorang bapa tunggal yang tidak paksa menahan malu. Bimbang melihat bekalan makanan makin susut. beliau berharap dengan berbuat demikian mendapatkan bantuan barangan keperluan buat anak-anaknya yang berusia antara sembilan hingga 17 tahu. Itulah kasih seorang ayah sepanjang masa.

Bimbang melihat bekalan makanan makin susut. beliau berharap dengan berbuat demikian mendapatkan bantuan barangan keperluan buat anak-anaknya yang berusia antara sembilan hingga 17 tahun

Tak sangka PKP bersambung lagi

Bekerja sendiri sebagai pemandu lori, Yaakob Montel, 54 tidak menyangka Perintah Kawalan Pergerakan (PKP) 3.0 disambung lagi sehingga menyukarkan beliau keluar bekerja.

“Saya ingatkan PKP 3.0 hanya sampai Isnin (28 Jun) jadi bolehlah keluar bekerja mencari duit belanja untuk makan anak-anak tetapi bila disambung ia menyebabkan saya seakan hilang arah.

“Minggu pertama serta kedua tidak bekerja boleh lagi saya menampung belanja dengan sedikit duit simpanan tetapi apabila masuk minggu ketiga dan berikutnya bekalan makanan semakin surut. Kami hanya makan nasi berlaukkan telur serta kicap selain memasak mee segera.”

Kibar bendera putih setelah baca di facebook

Yaakob berkata,dia berbuat demikian selepas terbaca di Facebook (FB) mengenai saranan menggantung bendera putih sekiranya memerlukan bantuan barangan keperluan.

“Pada Isnin malam saya tidak dapat lelapkan mata kerana terlalu kusut memikirkan keadaan keluarga yang berbaki tidak sampai 10 biji telur sebelum terbaca di Fb mengenai bendera putih itu.

“Sebenarnya bukan mudah untuk saya berbuat demikian tetapi apabila mengenangkan anak-anak, saya kemudian mengambil baju sekolah lama dan menggantungkan di luar pagar pagi keesokkannya.

saya tidak dapat lelapkan mata kerana terlalu kusut memikirkan keadaan keluarga yang berbaki tidak sampai 10 biji telur.

Tiga orang masih belajar dan salah seorang anak tekun belajar di ruang serba kekurangan.

Semoga uruan keluarga ini dipermudahkan dan rezekinya melimpah ruah agar dapat meneruskan kehidupan pandemik yang mencabar ini.


Pelajar 16 Tahun Hasilkan Nota Cantik Dan Kemas, Bantu Capai Keputusan Cemerlang!

Semua pelajar menginginkan kejayaan dalam kehidupan. Kejayaan yang diperoleh akan memudahkan seseorang pelajar melanjutkan pelajaran ke institusi pengajian tinggi.

Bagaimanapun untuk berjaya tentunya pelbagai kaedah pembelajaran diadaptasi untuk cemerlang dalam setiap pelajaran.

Ia termasuk nota ringkas dan padat. Tular di aplikasi TikTok, hyekalafq atau nama sebenar Mohammad Haikal Afiq Mohammad Hussin seorang pelajar berusia 16 tahun, berkongsi nota pelajaran yang dihasilkan dalam keadan yang cantik dan kemas serta warna-warni.

KREATIF!

Agar memastikan nota padat dan ringkas, pelajar bekenaan akan memahami sesuatu topik dahulu sebelum membuat nota. Dia akan mengambil masa selama satu jam untuk menghasilkan dua muka surat nota setiap hari.

Untuk menghasilkan nota cantik dan kemas sebegini, pelajar ini akan bangun awal pagi sebelum Subuh, sekitar pukul 4 pagi hingga 5 pagi. Terdahulu akan mebuat selepas selesai ulangkaji pelajaran, antara pukul 11 malam hingga 12 tengah malam.

MENGGUNAKAN PELBAGAI JENIS PEN

Rata-rata netizen memuji kesungguhan pelajar menyediakan nota cara yang kreatif. Malah ada yang bertanya jenis-jenis pen dan buku yang digunakan.

CEMERLANG DALAM PELAJARAN

Malah kesan daripada nota padat dan kemas ini, pelajar ini berkongsi keputusan peperiksaan yang cemerlang 7A hasil teknik nota yang kemas dan kreatif!

Semoga cara kreatif pelajar ini menjadi inspirasi kepada anak-anak remaja lain. Nota yang cantik dan kemas secara psikologinya mampu membantu mood belajar dengan baik.


7 Petua Nenek Nak Pastikan Perut Kempis Selepas Bersalin, Ibu-Ibu Wajib Tahu Langkahnya!

Walaupun sudah melahirkan anak namun perut masih lagi ketara. Buncit tanpa sedar dan tidak mahu kempis dan rata seperti perut asal. Buntu bila memikirkan hal ini.

Persoalan ini pastinya sentiasa bermain di fikiran semua ibu yang mengalami masalah perut buncit. Menurut pengalaman orang-orang tua, sebenarnya banyak cara dan petua yang boleh diamalkan untuk mengelakkan masalah ini.

Selain menjaga pemakanan dan mengamalkan pemakaian bengkung secara disiplin juga adalah langkah bijak untuk kekal cantik. Ini yang boleh wanita berpantang amalkan untuk pastikan perut rata. Suami pun makin tambah sayang nanti. Ini petua nenek yang anda boleh cuba.

Cuba buat petua ini!

Petua 1
Ambil beberapa biji limau kasturi dan ambil jusnya. Perahkan ke dalam kapur makan. Gaul rata dan sapu ke bahagian perut yang buncit.

Petua 2
Ambil 2 genggam lada hitam kemudian ditumbuk halus. Campurkan dengan sebiji ragi tapai dan gaulkan bersama cuka bercampur air asam jawa. Setelah ramuan digaul sebati, sapu pada perut serta keliling pinggang. Kemudian pakai bengkung ketat dan kuat.

Petua 3
Tambahkan 2 sudu makan minyak zaitun ke dalam masakan yang berminyak, bersantan, berlemak atau berkolesterol tinggi seperti kambing, lembu, kerbau, udang dan sebagainya. Dengan kaedah ini, semua lemak akan menjadi sisa tanpa diserap ke dalam badan. Ia juga boleh menghilangkan perut buncit, lemak serta
mengatasi masalah berat badan.

Petua 4
Amalkan memakan 1 biji tomato sehari yang sedang besarnya dan tidak begitu ranum.

Petua 5
Campurkan sedikit kapur makan bersama 5 helai daun sirih juga beberapa titik minyak kayu putih dan satu sudu besar air limau nipis. Sapukan ramuan ini pada perut dan pakailah bengkung. Lakukan sehingga nampak perubahannya.

Petua 6
Bancuh sedikit asam jawa, segelas air panas dan garam. Biarkan semalaman dan minum keesokkan paginya.

Petua 7
Daun jambu serta kapur sirih digiling dan disapu pada perut setiap hari sehingga mencapai hasil yang memuaskan.


Isteri Kena Tahu Tip Ini Untuk Pikat Hati Suami. Inilah Rahsia Sweet Rumahtangga

Sebagai isteri, tentu sahaja kita mahu menjadi orang yang paling disayangi dan dicintai oleh suami. Cinta dan kasih sayang perlu dibajai sentiasa agar ia terus berkekalan hingga ke akhir hayat. Sudah tentu ia memerlukan usaha dan inisiatif daripada pihak isteri sendiri.

Isteri perlu bijak menarik perhatian suami supaya diri terus menjadi fokus utama biarpun suami sibuk bekerja mencari nafkah untuk keluarga. Gunakan tip berikut sebagai senjata ampuh anda bergelar isteri untuk memastikan kasih dan perhatian suami tidak berkurangan sepanjang kehidupan berumah tangga.

1.Sentiasa nampak cantik di mata suami sepanjang masa

Isteri mesti rajin bersiap dan berhias untuk suami. Jangan bila hendak keluar rumah sahaja bersiap cantik tetapi di rumah selekeh dan kusam. Alasan sebab sibuk menguruskan anak-anak dan rumah tangga. Bila isteri cantik sepanjang masa, suami rasa seronok ada di rumah. Bahkan salah satu ciri isteri yang baik adalah yang menyenangkan suami ketika dipandang. Ia termasuk hal menjaga kebersihan badan, menyikat rambut, memakai wangian, memakai pakaian yang menarik dan lain-lain lagi.

2. Pandai bergurau senda dengan suami

Suami mesti bahagia kalau ada isteri yang pandai menggembirakan hatinya. Sikap bergurau senda dan selalu tersenyum pada suami dapat mengurangkan kepenatan suami pulang dari kerja.

3. Sentiasa utamakan suami & menghormati pandangannya

Sebagai pemimpin rumah tangga, suami mesti diberi keutamaan oleh isteri. Dalam apa jua perkara, utamakan suami terlebih dahulu. Hormati juga pandangannya terhadap sesuatu perkara. Jangan cepat melenting jika suami beri pandangan walaupun dalam hati tak bersetuju dengan pandangannya.

4. Jangan lupa minta izin

Isteri perlu meminta izin daripada suami untuk pergi ke mana-mana atau melakukan apa sahaja. Jangan sesekali membelakangkan suami kerana ia hanya akan membuatkan anda berdosa.

5. Bersikap sederhana

Jadilah isteri yang bersikap sederhana dalam apa jua perkara. Jangan keterlaluan meminta itu dan ini kepada suami apatah lagi jika melebihi kemampuan suami.

6. Memanjakan suami

Suami amat suka dimanjakan oleh orang yang dia cintai. Jadilah isteri yang suka memanjakan suami. Pasti anda terus disayangi dan dicintai. Melayan suami seperti menyediakan hidangan makan minumnya, mengurut badan suami, memotong kukunya, membersihkan tubuh badannya dan mencuci rambutnya ketika mandi dan sebagainya.

7. Boleh memberi pendapat dan bertukar pandangan

Komunikasi sangat penting untuk menngekalkan kebahagiaan rumah tangga. Oleh itu sebagai isteri, anda perlu bijak memberikan pendapat atau pandangan dalam apa jua isu.

8. Hormat hak peribadi suami

Jangan terlalu busybody seperti banyak bertanya jika dia ingin keluar berjumpa kawan, memeriksa telefon suami, facebook, e-mel dan sebagainya.

9. Jangan bandingkan suami anda dengan lelaki lain

Lelaki paling rasa tercabar kalau isterinya suka membandingkan dirinya dengan lelaki lain. Awas ya!

10. Sentiasa menjaga maruah suami

Tidak kira di mana anda berada atau dengan siapa anda bersama pastikan maruah suami sentiasa terpelihara.

11. Menyokong suami

Tidak kira di waktu susah atau senangnya isteri mesti memberikan semangat kepada suami sewaktu dia dalam kesusahan dan bersama mengharungi kehidupan sukar tanpa sebarang keluhan.

12. Mencintai suami sepenuh hati

Hanya suami yang sentiasa bertakhta di hati anda. Curahkan sepenuh cinta kepada suami kerana Allah supaya kasih sayang anda berdua sampai ke syurga.


Anak Perempuan Tunggal Hidap Leukemia, Ayah Ni Nekad Berhenti Kerja Untuk Jaga!

Seorang ayah, jerih payah dan pengorbanannya dalam memberikan penghidupan yang baik untuk keluarga dan anak-anak diakui tiada taranya. Ayah sanggup lakukan apa sahaja tanpa mengenal lelah dan mengeluh, apatah lagi dalam situasi  berdepan ujian perlu menjaga anak yang disahkan mengidap penyakit leukemia.

Nekad Berhenti Kerja

Berat mata memandang, berat lagi bahu yang memikul bebanannya. Begitulah ujian hidup yang dilalui oleh seorang bapa ini, demi kasih kepada anak tunggalnya yang bergelut dengan penyakit kanser leukemia ALL (Acute Lymphoblastic Leukemia) Muhd Iqbal Zamani Md Noor, 45, terpaksa berhenti kerja demi memberi tumpuan terhadap rawatan anaknya.

Difahamkan sebelum ini dia bekerja sebagai pengurus pengeluaran di sebuah kilang, ini sebagaimana memetik berita yang dikongsikan di Harian Metro. Dikatakan anaknya Nur Insyirah, 15, telah disahkan mengidap penyakit tersebut pada Mac lalu selepas mengalami gejala demam, ruam dan pendarahan hidung sebelum dirujuk ke Hospital Kangar, Perlis dan Hospital Pulau Pinang (HPP).

Bahkan sepanjang tempoh itu, anak beranak ini terpaksa berulang alik dari Perlis ke Pulau Pinang bagi mendapatkan rawatan susulan dan kemoterapi untuk anak tunggalnya itu.

“Semua rawatan dan kemoterapi itu berlangsung dengan baik dan keadaan Nur Insyirah juga semakin pulih sehinggalah pada Oktober lalu doktor mengesahkan kanser kembali menyerang.

“Baru sahaja kami menaruh harapan bahawa kesihatannya akan pulih, tetapi barah itu kembali semula, ” katanya sebak.

“Wang Simpanan Kami Juga Hampir Habis”

Muhd Iqbal Zamani berkata, Nur Insyirah dimasukkan ke wad di HPP sejak 8 November lalu bagi menjalani semula rawatan sekali gus dia dan isteri, Nur Sakina Azmee, 25, terpaksa bergilir-gilir menemani anaknya di hospital.

Berikutan tidak bekerja, Muhd Iqbal Zamani hanya bergantung kepada pendapatan isterinya sebagai tukang jahit selain mengambil upah bekerja di kedai makan sekiranya ada masa terluang.

“Pelbagai kerja saya lakukan seperti cuci pinggan di kedai makan, bakar sate dan lain-lain lagi bagi mencari wang untuk kegunaan Nur Insyirah.

“Wang simpanan kami juga hampir habis dan ibu saya turut membantu dengan memberi wang pencen miliknya untuk kegunaan Nur Insyirah.

“Namun kini ibu saya dimasukkan ke Hospital Kangar berikutan penyakit berkaitan buah pinggang yang dihidapi dan isteri saya pula yang menjaganya,” katanya.

Terima Rawatan Psikiatri Akibat Kemurungan

Muhd Iqbal Zamani berkata, dia bersyukur dan terharu dengan insan di sekelilingnya yang sering menghulur bantuan.

Katanya, ada dalam kalangan rakannya yang menawarkan pekerjaan sebagai pembantu kedai makan pada bila-bila masa sekiranya tidak membawa Nur Insyirah melakukan rawatan.

Nur Insyirah yang juga pelajar Sekolah Menengah Kebangsaan Agama Perempuan, Kangar sering bertanya mengenai persekolahan yang sudah lama ditinggalkan.

“Dia kini terpaksa menjalani rawatan psikiatri akibat kemurungan dan rasa cemas (anxiety) susulan penyakitnya.

“Memang impian saya untuk kembali bekerja namun pada masa ini bimbang tidak dapat beri perhatian kepada Nur Insyirah,” katanya yang mahir dan memiliki sijil dalam pembuatan perabot.

Orang ramai yang mahu menghulurkan sumbangan boleh menghubungi Muhamad Iqbal Zamani di talian 017-4461131.

Sumber : myMetro


Satu Badan Cat Silver Demi Rezeki, Wanita Hamil Ini Undang Sebak, Ebit Lew Hulur Bantuan.

Demi anak-anak, pastinya setiap ibu ayah sanggup melakukan pengorbanan demi memastikan keluarga dalama hidup selesa.

Bahkan ada yang sanggup melakukan apa jua pekerjaaan untuk memastikan anak-anak tidak kelaparan.

Nyata coretan yang dipaparkan oleh Pendakwah terkenal Ebit Lew begitu meruntun jiwa. Menerusi video yang dikongsi menerusi Instagramnya memaparkan seorang wanita hamil berdiri dengan mengecat dirinya dengan warna silver demi menyara hidup buat keluarganya.

Tanpa hirau panas terik wanita ini tetap berdiri. Sebak melihat, Pendakwah terkenal Ebit Lew membantu wanita itu dengan membeli barang keperluan buat keluarga.

Menangis melihat kebaikkan yang dihulur buat dirinya hingga menitiskan air mati. Biarpun ‘non muslim’ Ebit Lew tetap menghulurkan bantuan tanpa mengira agama.

Apa yang pasti kita perlu berbuat baik tanpa mengira bangsa dan agama. Moga kisah ini menjadi teladan buat kita semua.

Semalam masa keluar mall dekat Jakarta ternampak kakak silver ni yang sedang mengandung berdiri sahaja di tepi jalan. Pernah ternampak kisah kakak ini. Semenjak covid kehilangan kerja. Mula letak cat minyak di badannya dan berdiri tegak tepi jalan mencari rezeki. Beliau non muslim.

Menangis demi menyara hidup, beli makanan, susu dan pampers anaknya. Ibunya ini sedang mengandung . Saya terus berhentikan kereta. Tanya khabarnya. Sedih melihat keadaannya. Tak terfikir kuatnya seorang ibu demi anak sanggup berdiri begini sepanjang hari.

Beri sedikit hadiah. Berulang kaki kakak ini tanya. Ini benar pak. Ini benar pak? Sampai kakak ini menangis. Tak dapat tahan rasa sedih. Saya tanya apa lagi saya boleh bantu. Katanya ini pun sudah banyak pak. Kenapa bapak baik membantu saya. Saya bawa beli barang dapur dan susu anak-anak. Semoga Allah bantu dan mudahkan buat kakak ini.


Mak Anak Macam Sebaya! Tak Kongkong Anak-Anak, Amy Mastura Ada Cara Tersendiri Didik Mereka

Meskipun bakal memasuki usia 52 tahun pada tahun ini, wajah pelakon dan penyanyi Amy Mastura tak pernah berubah dan sentiasa kekal awet muda dari dulu hingga kini!

Tetapi, mungkin ada yang masih tak tahu sebenarnya pelantun lagu popular ‘Sha na na’ ini ada dua orang anak gadis iaitu puteri sulungnya, Adriana yang kini sudah berusia 22 tahun dan anak keduanya, iaitu Adalia telah memasuki usia 18 tahun pada pertengahan April lalu.

Yang menarik perhatian, melalui gambar yang dikongsikannya baru-baru ini di laman Instagram miliknya, Amy Mastura kelihatan seperti sebaya dengan anak-anaknya dek kerana personalitinya yang tak makan dek zaman itu!

Memetik laporan dari gempak, sebagai ibu, Amy bukan sejenis mengongkong anak-anaknya tetapi sering ingatkan untuk tidak menyembunyikan apa-apa darinya.

“Saya beri kebebasan untuk mereka membuka akaun di laman sosial. Daripada segi pemantauan, saya kawal secara biasa sahaja. Tidak terlalu mengongkong dan tidak pula memberi kebebasan secara mutlak di tangan mereka.

Saya sering mengingatkan, jika mereka mempunyai niat untuk melakukan sesuatu yang tidak baik; sehebat mana sekalipun mereka cuba sembunyikan pasti saya akan tahu juga. Justeru lebih baik berterus-terang dengan saya terlebih dahulu.

” Daripada perspektif berbeza, mereka menerima hakikat bahawa ibu mereka adalah public figure. Maka secara tidak langsung gerak-geri atau apa yang mereka lakukan diperhatikan orang. Mahu atau tidak mereka harus lebih berhati-hati dan bijak dalam setiap tindak-tanduk. Dan saya berterima kasih kepada masyarakat sekeliling yang turut sama mengambil perhatian dan membantu saya memantau anak-anak (ketawa).” katanya.

Tambahnya, Adrianna dan Adalia mempunyai perwatakan yang berbeza dan cara Amy membesarkan mereka mengikut kepada peringkat usia dan peredaran zaman. Misalnya Adrianna, Amy akui tidak lagi mempraktikkan apa yang lazimnya ibu-ibu kita lakukan dahulu sesuai dengan keperluan dan zaman ini. Apa jua yang Amy tidak benarkan, Amy akan huraikan mengapa dan sebab-musababnya.

“Contohnya, jangan keluar tetapi saya huraikan sebabnya. Jangan keluar bahaya dengan penjenayah dan peragut di luar. Itu antara pendekatan yang saya praktikkan. Kemudian, saya imbas kembali ketika zaman saya remaja dahulu. Seboleh mungkin saya pastikan berada dengan mereka saat diperlukan.” jelasnya.

Bagi minat anak-anak pula, siapa sangka dalam diam anak gadis Amy juga memiliki bakat sepertinya dalam bidang seni.

“Kedua-duanya mempunyai minat tersendiri tetapi jika bertanyakan tentang artis, baik dalam negara mahupun luar negara kedua-duanya punya minat yang berbeza. Anak bongsu (Adalia), semua artis di Malaysia dia minat! (ketawa).

“Berdasarkan pemerhatian dan penelitian saya, ewah…(ketawa) kedua-duanya punya minat dan kecenderungan ke arah dunia seni dan muzik. Anak sulung (Ariana) minat dalam bidang muzik. Adalia pula lebih meminati bidang lakonan, malah dia juga pernah berlakon dalam teater.

“Tak fahamlah saya mengapa perlu dihalang (ketawa). Malah saya seronok jika mereka ditakdirkan turut sama mewarnai dunia seni. Bolehlah sama-sama pergi shooting (ketawa). Saya tidak menghalang sama sekali malah akan memberi galakan kepada mereka.” tambahnya.


Viral Isu “Anak ‘Speech Delay’ Sebab Gajet, Padan Muka!” Terapi Ini Terkilan Anggapan Begitu, Ini Jawapannya.

Tukar di media sosial mengenai seorang guru yang bercakap tentang kesilapan ibubapa. Guru itu meluahkan bahawa ada murinya yang pergi sekolah tidak tahu menguruskan diri sendiri.

Katanya lagi, ada ibu bapa membiarkan anak bermain dengan gajet dalam tempoh yang lama hingga didakwa mengalami masalah pertuturan, (Speech Delay

Oleh kerana cara teguran guru berkenaan agak kurang manis, membuatkan ramai ibu bapa terguris terutama yang mempunyai anak sebegitu.

ANAK “SPEECH DELAY” SEBAB GADGET, PADAN MUKA!

Saya tertonton pula video seorang guru tadi, walaupun anak saya tak ada masalah “speech delay”. Saya pun terasa hati juga, mungkin sebab cara penyampaian terlalu skeptikal dan pukul rata semua masalah perkembangan anak disebabkan gadget.

Terbayang muka anak-anak di pusat terapi saya, sampai begitu sekali pandangan guru tersebut yang mungkin ramai lagi yang ada pemikiran yang sama.

Jadi, saya nak beri sedikit pencerahan kepada semua yang:

Nampakkan?

Tiada yang pasti dan tidak semua kes melibatkan kelewatan perkembangan berpunca dari gadget. Saya harap dapat beri pencerahan kepada semua pendidik dan mak ayah.

Kita sebagai profesional tidak boleh pukul rata dan skeptikal terhadap pihak lain sekiranya terdapat masalah kepada anak.

– Nampak anak lewat cakap terus label, “Haa, ini mesti mak ayah kurang cakap dengan anak. Padan muka!”.

– Nampak anak autisme terus label, “Ni mesti mak ayah bagi anak main gadget selalu, padan muka!”.

– Nampak anak aktif sangat/ ADHD terus label, “Ni mak ayah tak pandai jaga anak, padan muka!”.

Habis itu bagaimana dengan mak ayah yang dah usaha sebaik mungkin untuk perkembangan anak sejak anak dilahirkan, bercakap dengan anak tak berhenti atau tegas dengan anak tetapi anak tetap ada masalah lewat bercakap, Autisme atau ADHD?

Tidak adil bukan?

Sudahlah diuji dengan masalah anak, diuji pula dengan pandangan orang sekeliling.

Jadi, saya mohon sangat-sangat hentikanlah tanggapan dan pandangan skeptikal terhadap mak ayah yang mempunyai anak “speech delay”, autisme atau ADHD.

Semoga bermanfaat.

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Patutlah Sangkut Lalu Ikut Lorong RFID, Lelaki Ini Kongsi Cara Yang Betul, Siap Palang Buka Lebih Awal!

Beberapa hari lalu menyaksikan banyak plaza tol sesak teruk awal pagi Isnin akibat pengguna yang menggunakan laluan Identifikasi Frekuensi Radio (RFID).

Situasi sesak itu sekali gus membuatkan ramai pengguna meluahkan rasa tidak puas hati mereka di media sosial masing-masing.

Masing-masing memberitahu pelekat RFID tidak berfungsi dengan sempurna hingga membuatkan palang besi tidak dibuka yang mengakibatkan kenderaan terpaksa berundur untuk mengubah lorong lain.

Ekoran itu, ada warganet turut berkongsi pengalaman mereka menggunakan sistem tersebut terutama cara-cara untuk memasang tag RFID pada kereta dengan betul.

Sebagaimana perkongsian saudara Solihin Razali, yang memberitahu cara yang betul bagi memudahkan kelancaran perjalanan ketika mengunakan lorong RFID.

Katanya, pelekat dipasang oleh pekerja tol dengan menggunakan pengimbas RFID manual.

RFID pasang di toll, diorang test guna scanner RFID manual:

– pasang kat windscreen tak detect (katanya sebab ada tinted, kejap bunyi kejap tak bunyi)
– pasang kat lampu tak detect (kejap bunyi kejap tak bunyi)

End up diorg pasang sebelah number plat, bunyi scanner berterusan detected walau dari pelbagai angle. Saya mula2 tu ragu2 jugak, boleh detect ke idak ni.

Tapi so far dah seminggu ulang alik office, tak pernah sangkut lagi, dan yg paling BEST adalah palang buka lebih awal.

Kereta saya sebelum ni pasang di windscreen, rapat dengan palang baru bukak, but this time, puas hati!
Siapa lagi geng RFID tepi plat?

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Silap Asuh Anak Pertama Punca Berlaku Sindrom Anak Sulung, Patutlah Perangainya ‘Aneh’ Saja.

Kelahiran cahayamata pertama sudah tentu memberikan kegembiraan buat pasangan suami isteri yang baru bergelar ibu bapa.

Pastinya anak sulung akan dibelai dan dijaga bagai menatang minyak yang penuh. Namun akibat terlalu ‘over protect’ ia sebenarnya menjejaskan perkembangan anak itu. Kesilapan yang kita anggap remeh tapi ia memberi kesan kepada tingkah laku anak sulung atau juga dikenali sebagai sindrom anak sulung.

Nak tahu lanjut, ikuti perkongsian ibu ini mengenai kesilapan yang kita tak sedar berlaku ketika kita mengasuh anak.

‘Sindrom Anak Sulung’

Ini gambar waktu bulan kelima saya jadi mak. Nampak tak apa kesilapan saya dalam tu?
Ya, anak dah 5 bulan. Tapi saya masih pakaikan dia mitten. Mitten kecik pulak tu.
Begitulah.
Waktu kali pertama jadi mak, banyak kesilapan saya dah buat.

Antara kesilapan lain adalah :
– Biarkan diri stres waktu mengandung. Akibatnya anak lahir jadi bayi yang ‘stres’. Kuat meragam.

– Tak belajar ilmu parenting. Akibatnya, banyak kesilapan parenting saya buat. Paling gila, masa saya buat tu, saya yakin saya buat benda betul.

– Manjakan anak dengan pelbagai peralatan bayi. Berjam-jam duduk atas rocker dan walker. Tak banyak tummy time. Akibatnya, banyak perkembangan motornya terjejas.

– Memaksa dan mengajar anak secara keras untuk dia pandai membaca dari kecil. Akibatnya, dia hilang minat belajar dan membaca. Walaupun dari kecil dah boleh membaca.

– Menjadi ibu yang impulsif dalam menghukum. Akibatnya, sampai sekarang saya struggle nak membentuk dirinya yang impulsif bila beremosi.
Hati-hati ibu ayah.

Jadilah ibu bapa berilmu sementara anak masih kecil lagi.
Rujuk ilmu parenting anak sulung di sini
https://proparenting.onpay.my/order/form/bordas1/wawashauqi

Kesilapan kita mendidik anak sulung boleh menjadi punca utama mereka memiliki ‘Sindrom Anak Sulung’ yang ketara :

Antara contoh sindrom anak sulung yang saya maksudkan adalah :

1. Memiliki FIXED MINDSET
Harapan yang terlalu tinggi diletakkan pada anak sulung, menyebabkan ibu bapa sukar menerima kesilapan yang dilakukan anak-anak.
Anak-anak dipaksa memenuhi kehendak kita, walaupun ia tidak kena dengan fasa dan fitrah anak ketika itu.

Hasilnya, anak menjadi terlampau perfectionist. Sukar menerima kekurangan dan kesalahan.

Dan bila terbuat salah, mereka cenderung untuk memiliki mindset,
“Alaa.. Aku dah salah. Takde harapan dah ni nak betulkan balik. Sekali gagal, totally gagal!”
.
2. BOSSY
Bagus untuk kita didik anak sulung jadi seorang yang bertanggungjawab. Tapi, pastikan ia tidak keterlaluan. Sehingga timbul sifat bossy pada anak.

Kadang-kadang, sifat bossy tersebut sampai buat adik-beradik yang lain rasa tertekan.
Disuruh dengan kasar, tak pertimbangkan apa orang lain sedang buat
dan susah bertolak ansur.

Bayangkan bila sifat bossy ni anak bawa bila bersosial. Pening orang lain nak melayan oi.
Takut-takut, dia menjadi individu yang tidak disenangi di kalangan kawan-kawan.
.
3. OVERLY SENSITIVE
Anak sulung juga cenderung menjadi seorang yang mudah beremosi. Sebab masa dia kecil dulu, kita tak ada ilmu nak kendalikan emosi mereka dengan baik.
Struktur emosi mereka tak stabil. Mudah runtuh, remuk dan rapuh.
.
Besar pengaruh karektor anak sulung ni tau. Sedikit-sebanyak mempengaruhi karektor adik-adik yang lain. Walaupun kita tahu yang setiap anak dilahirkan dengan karektor yang pelbagai.

Tak percaya, cuba tengok.
Ada banyak ketika, adik-adik akan ikut apa yang kakak atau abang dia buat.
Yang paling tak seronok, hat-hat buruk tu paling mudah mereka ikut.
.
Pun begitu, berterima kasih dan hargailah anak sulung kita. Mereka adalah guru yang paling banyak berkorban mendidik kita.
Melalui merekalah kita merasai pengalaman manis kali pertama memegang anak hasil benih sendiri.

Melalui merekalah, jiwa kita terdidik untuk memahami jiwa anak-anak kecil.
Melalui merekalah kita mendidik diri mengawal bara emosi.

Melalui merekalah kita melalui pengalaman menakjubkan, membesarkan manusia dari proses alam rahim sampai dia dah besar sekarang.
Hargai mereka. Sayangi mereka.

Tidak pernah terlewat untuk kita betulkan kesilapan. Selagi mana kita usaha bentuk mereka dengan ilmu yang betul.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Elak Cinta Makin Suram, Tip Pikat Suami Paling Awesome Isteri Wajib Buat!

Mungkin dah terlalu lama kami berkahwin. Anak pun dah tiga..jarang sekali nak bermesra dan romantik macam dulu dengan suami. Kadang rasa sunyi.
Bila nak manja-manja rasa kekok.

Inilah sebahagian keluhan sesetengah wanita mengenai hubungan suami isteri. Tidak semesra dahulu, ketika mula berkahwin. Hati jadi makin sunyi walaupun dikelilingi riuh rendah anak anak.

Sunyi rasanya bila rumah tangga yang indah dibiarkan sepi begitu sahaja tanpa aura romantik seperti dulu. Bila ini berlaku, jangan biarkan hari-hari anda dan suami terus suram.

Sebaliknya bangkitlah dan ubah corak kehidupan anda sambil pupuk cinta semula bersama suami tercinta. Ikuti tip ini. Rugi kalau tak buat!

1. Imbau Detik Lama
Ingat semula macam mana suami cuba pikat kita dulu. Tapi kali ini bertukarlah, kita pula yang cuba mendapatkannya semula. Tidak salah kan?

Kalau dulu dia berusaha mendapatkan nombor telefon kita melalui teman atau melalui kiriman nota ringkas, buat semula benda sama padanya. Bagi nota kecil kepadanya tanda nak pikat dia. “Boleh saya berkenalan dengan awak”.
Hantar pesanan ringkas menyatakan keinginan kita nak lebih mengenalinya. Pancing lah hati suami dengan ayat pelik yang bikin hatinya cuak seketika. Ayat-ayat ringkas tetapi penuh daya tarikan buat suami ‘turn on’ kembali mood bercinta.

3. Pick Up Line
Ikutlah aliran semasa dengan memberi pick up line paling win buat suami tercinta. Tak perlulah malu-malu kucing. Kan dah lama hidup bersama. Kalau langit tu luas, luas lagi sayang sayang kat b…ehem!

4. Atur Temujanji
Bila hati dah tercuit apa kata ajak suami untuk dating kat luar. Makan malam dengan nyalaan lilin di meja makan pasti buat bangkit semula rasa cinta. Tapi janganlah bawa anak-anak ya..mengganggu waktu berdua nanti. Restoran makanan mewah pastinya menyajikan pemandangan yang cukup selesa untuk anda mengimbau detik manis bersama. Romantik!

5. Bagi Hadiah
Dulu masa nak tackle pasti sanggup belikan hadiah buat suami kan? Buatlah cara yang sama. Sesekali buatlah kejutan paling gempak buat suami tercinta. Hantar kiriman hadiah berbentuk barangan atau apa sahaja ke pejabatnya supaya dia lebih teruja. Usikan teman-teman pasti buat dia rasa bangga kerana memiliki isteri seperti kita. Wow!

6. Pilih Midnight
Jika dahulu ketika bercinta boleh menonton wayang midnight bersama-sama, mengapa tidak selepas berkahwin? Ajak suami untuk kongsi minat ini sekali sekala. Biarkan anak-anak tidur terlebih dahulu dan keluarlah menonton bersama suami. Buatlah kejutan dengan beli tiket terlebih dahulu dan letakkan tiket ini di dalam dompetnya. Surprise!

7. Dating Selalu
Ambil masa berdua untuk keluar dating bersama-sama seperti waktu bercinta dahulu. Sebulan sekali perlu untuk anda suntik semula rasa cinta kat suami. Pikatlah suami sehabis baik. Peganglah tangan ketika berjalan atau paut lengannya. Pasti si dia cukup suka akan perlakuan manja anda ini.

8. Sentuhan Mesra
Setiap kali berdating samada menonton wayang atau ketika makan sekalipun, pastikan akan bersentuhan dengan suami tercinta. Letakkan tangan di atas pahanya atau sesekali suapkan makanan dengan lembut kepadanya. Romantik sekali. Namun yang pasti semuanya halal belaka. Itulah kelebihan anda dan suami.

Tahukah Anda?
Menurut Dato’ Dr. Mohd. Fadzilah Kamsah, dengan kuasa sentuhan, suami isteri akan dapat mengenang kembali saat mereka bercinta di awal berumahtangga dahulu. Jadikanlah satu kelaziman pada setiap malam, saling berpegangan tangan dan saling memandang antara satu sama lain.


Amalkan Doa Dan 8 Petua Ini Jika Mahu Anak Mudah Bercakap Dengan Cepat.

Setiap anak memang mempunyai tahap pencapaian atau tahap perkembangan yang berbeza antara satu sama lain. Bukan hanya orang biasa, anak selebriti juga ada yang menghadapi masalah yang sama. Baru-baru ini, Wawa Zainal menerusi laman instagramnya meluahkan kebimbangan terhadap perkembangan anak sulungnya yang masih tidak bercakap walaupun sudah memasuki usia empat tahun.

Siapa tak risau kan kalau mempunyai anak ada masalah bercakap. Untuk mengetahui ciri-ciri anak tergolong normal atau anak yang lambat dalam bercakap boleh dikesan dengan melihat tanda aras kemampuan berbicara anak sesuai usianya secara beransur-ansur di bawah ini.

Usia 3 bulan

Pada usia sembilan puluh hari, bayi mula mengeluarkan suara-suara dari mulutnya. Tidak ada makna dari apa yang diucapkan olehnya. Ucapan-ucapan yang dikeluarkan ini boleh dikenal dengan sebutan “bahasa bayi”. Bayi di usia 3 bulan juga sudah mula mengenali dan mendengar suara Anda sebagai orang tua serta memperhatikan wajah Anda saat saat berbicara kepadanya.

Usia 6 bulan

Bayi pada usia ke-6 bulan sudah boleh mengeluarkan kata-kata yang terdengar lebih jelas, tetapi tidak mempunyai erti. Beberapa ucapan yang keluar semisal “ba-ba”, “pa-pa”, “ma-ma”, atau “da-da” akan sering kita dengar. Pada akhir usia enam bulan, anak sudah mampu bersuara untuk menunjukkan perasaannya ketika itu senang atau sedih, mata memandang ke arah yang menimbulkan suara, dan dia sudah boleh menoleh ke arah Anda.

Usia 9 bulan

Apabila usia mencapai sembilan bulan, bayi akan kenal dengan maksud kata “tidak” atau “ya”. Dia juga akan lebih banyak menggunakan nada suara.

Usia 12 bulan

Umumnya, anak sudah boleh bercakap “mama” atau “papa” dengan jelas dan mengikuti kata-kata yang Anda ucapkan. Apabila usia anak sudah satu tahun, dia sudah boleh mengenali ucapan berupa perintah seperti, “Jom, sini” atau “Lempar bola tersebut”. Anak juga boleh mengenali beberapa benda seperti boneka, buku, kasut, atau botol susu.

Usia 18 bulan

Kemampuan anak dalam mengulang kata-kata yang Anda ucapkan kepadanya sudah sangat baik. Dia juga akan bercakap sambil menunjuk ke sebuah benda atau bahagian tubuh yang Anda ucapkan. Di usia lapan belas bulan, anak sudah boleh mengucapkan kira-kira 10 kata dasar. Tapi ada beberapa kata yang tidak mampu diucapkan secara sempurna.

Usia 24 bulan

Dia sudah boleh berkomunikasi dengan menggunakan sekurang-kurangnya 50 patah kata yang telah mampu diucapkan. Anda sudah boleh memulakan tahap rangsangan perkembangan otak supaya kemampuan anak dalam bercakap semakin bertambah.

Usia 3 – 5 tahun

Pada usia lebih dari 36 bulan, perbendaharaan kata yang dihafal oleh anak akan bertambah banyak dengan cepat. Sebahagian anak-anak dapat mengingat kata baru dengan cepat. Mereka juga sudah boleh memahami arahan dari Anda meski banyak banyak kata, seperti, “Kemari, minum susu dulu”.

Berlanjutan sehingga usia empat hingga lima tahun, dia akan mengeluarkan perkataan lebih panjang dan boleh menggambarkan sebuah kejadian. Semakin lama dia menjadi boleh bercakp-cakap dengan orang lain dengan pemahaman yang cukup baik.

Perkembangan kemampuan bercakap setiap anak memang berbeza. Maka peranan orang tua sangat diperlukan untuk menyokong perkembangan ini. Petua agar anak cepat bercakap berikut boleh Anda amalkan untuk merangsang keupayaan berkomunikasi anak.

Dengar setiap kali akan mengeluarkan perkataan-perkataan. Meski tidak jelas sebutannya, Anda boleh mengulangi perkataan yang diucapkan anak. Tanyakan juga pada dia apa makna perkataan tersebut dengan wajah ceria dan penuh senyum. Tips supaya anak mudah bercakap ini perlu dilaksanakan dengan kesabaran.

Bercakap Sambil Bergerak

Ajak anak Anda belajar bercakap dengan cara menyeronokkan dan tidak membosankan. Anda boleh bercerita kepada anak dengan aktif bergerak dan wajah yang ekspresif. Kegiatan ini semakin lama akan meningkatkan pemahaman otak anak tentang ucapan dan ungkapan yang saling berkaitan.

Mengenalkan Objek Dengan Naratif

Agar otak anak dapat berkembang dengan cepat, juga termasuk keupayaan berkomunikasinya. Maka petua agar anak cepat bercakap yang boleh Anda lakukan adalah dengan mengenalkan suatu objek dengan naratif. Ini tidak sukar dilakukan.

Seperti contoh, Anda ucapkan: “(sebut nama anak) suka bermain bola sama mama”. Pastikan ketika mengucapkan kata “bola”, tangan Anda dengan jelas menunjuk atau memegang bola sambil menunjukkannya di depan anak. Ini akan membuat anak semakin kenal dengan banyak benda hingga keinginannya mengenal benda lain pun bertambah.

Kembali ke Masa Kecil

Anda harus boleh dicorakkan seperti anak-anak kecil pada umumnya. Ajak anak bermain, berpura-pura, atau membayangkan sesuatu (benda atau kejadian) untuk mengembangkan kemampuan bicaranya. Misalnya Anda boleh berpura-pura melakukan panggilan dengan telefon mainan.

Puji Perkembangan dan Jangan Remehkan Kebolehan Anak

Jangan lupa untuk selalu berikan pujian dan senyuman pada anak. Setiap kali dia berjaya mengeluarkan perbendaharaan kata baru atau mengikuti perkataan yang Anda ucapkan dengan baik, peluk dan kucup dia dengan hangat. Jangan pernah memandang rendah kebolehan anak.

Kurangkan Penggunaan Teknologi

Petua agar anak cepat bercakap ini lebih tepat untuk Anda sebagai orang tua. Teknologi harus dihadkan penggunaannya agar Anda lebih banyak masa untuk menyokong keupayaan bercakap anak. Jangan sampai Anda asyik duk senyum sorang-sorang di depan gadget, sedangkan anak Anda bermain sendiri.

Gunakan Bahasa yang Baik

Beri contoh yang baik, dari segi bercakap dan bertindak. Bahasa yang betul dan tab akan membuat anak tidak merasa takut untuk bercakap dengan kita. Jangan menjerit pada anak atau mengherdik atau menengking sekiranya mereka membuat kesalahan. Perbuatan ini hanya akan menimbulkan asdrasa takut pada anak untuk bercakap lagi dengan kita.

Do’a Supaya Anak Mudah Bercakap Dengan Cepat

قَالَ رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي

Di setiap usaha, harus disusuli dengan doa. Sebagai ibu bapa, Anda boleh cuba amalkan bacaan surah Toha, ayat 25 – 28. Bacakan ayat ini sebanyak 7 kali sebelum anak tertidur, lalu hembuskan ke mulut anak. Anda perlu rajin dan bersabar, semua akan dimudahkan oleh Allah pada waktunya.

Semoga petua agar anak cepat bercakap di atas boleh membawa fadilat dan kebaikan untuk Anda. Walaupun sekiranya ibu bapa sudah mengamalkan semua petua tersebut tetapi anak tetap lambat dalam bertutur, maka segera lakukan pemeriksaan ke doktor secepat mungkin. Boleh jadi ada kejanggalan pada anak.

Sumber: Petua Ibu


“Siapa Akan Teman Mummy Bila Daddy Tiada?” Setahun Pemergian Suami Tercinta, BCL Kongsi ‘Love Story’ Buat Ramai Sebak!

Bagi penyanyi terkenal Indonesia, Bunga Citra Lestari (BCL), pemergian suami tersayang, Allahyarham Ashraf Sinclair benar-benar di rasai. Apatah lagi, pemergian suami tersayang dalam keadaan mengejut.

Sebelum Ini, Bunga berkongsi luahan hatinya menerusi lirik lagu ’12 Tahun Terindah’ yang cukup menyentuh hati apatah lagi ia merupakan nukilan khas Bunga buat arwah suaminya.

Menerusi bait-bait lirik tersebut, Bunga menceritakan 12 tahun bersama Ashraf merupakan kenangan paling terindah buat dirinya.

Terbaru, Bunga berkongsi kisah ‘Love Story’ sewaktu bersama arwah Ashraf dan bagaimana dia melangkah hari-hari yang mendatang tanpa kehadiran suami tercinta di sisi.

Menerusi temu bual bersama pelakon terkenal Indonesia, Daniel Mananta, Bunga berkongsi tentang kehidupannya terlebih dahulu sebelum kehadiran Ashraf.

Menurutnya, dia seorang anak kecil yang hidup berpindah-randah dan sukar untuk mempunyai rakan. Ini kerana, dia mengikut kedua ibu bapanya yang mempunyai urusan kerja di tempat yang berbeza-beza.

Tambah Bunga, dia tidak seperti kanak-kanak yang lain dan terpaksa berjumpa dengan pelbagai orang daripada pelbagai latar belakang termasuklah budaya. Meskipun sudah menceburi bidang nyanyian, Bunga masih meluahkan rasa ’empty’ sehinggalah dia bertemu dengan Ashraf.

“Saya anak pertama dan kena lindungi keluarga. Jadi saya perlukan pasangan hidup yang sama iaitu pandai berdikari. Arwah sangat menghargai setiap pengorbanan saya. Malah, dia sentiasa ada untuk saya. Saya tak perlu nak jaga ego Ashraf sebab kami memang ditakdirkan sepadan dan Ashraf merupakan pilihan yang terbaik buat saya.  Saya rasa jadi diri sendiri bila bersama dia.

“Ashraf seorang ‘fighter’. Dia akan berjuang untuk hidupnya dan orang yang dia sayang. Di sisi lemah, dia seorang yang mempunyai perasaan mudah simpati terhadap orang di sekitarnya dan ternyata kedua-dua ciri Ashraf itu sama dengan saya. Satu perkara lagi, saya suka cara dia atasi sesuatu masalah dan ‘sense’ yang dia punya,” ujar Bunga lagi.

Malah, cara ibu bapa Ashraf yang romantik, sering bersama dan meluangkan masa untuk berbincang membuatkan Bunga yakin Ashraf bakal jadi suami yang terbaik. Jelas Bunga lagi, dia yakin Ashraf bakal mengikut jejak langkah ayah dan ibunya selepas mereka berkahwin.

Kata bunga, bapa mentuanya sering membuka pintu kereta untuknya apabila mereka keluar bersama. Perkara tersebut membuatkan Bunga sangat tersentuh dan percaya bahawa keluarga Ashraf merupakan keluarga yang baik dan mempunyai kualiti tersendiri.

“Saya tak pernah fikir hidup tanpa Ashraf walaupun dia pergi pun bukan dengan ketentuan saya. Apa yang boleh saya cakap, selepas kahwin, Ashraf selalu mencari masa untuk meluangkan masa bersama saya dan Noah.

“Pengorbanan yang dia lakukan itu sungguh luar biasa terutama apabila saya tengok kehidupan pasangan suami isteri yang lain selepas arwah meninggal dunia. Ashraf selalu memudahkan keadaan. Kalau saya sedar dari awal, sudah tentu saya akan memberikan pujian yang lebih buat arwah.

Mengulas mengenai detik percutian terakhir mereka sekeluarga, Bunga memberitahu dia, Noah dan Ashraf sempat bercuti di Melbourne dan Bali. Mereka memilih untuk menyambut tahun baru di luar negara dan ingin merasai pengalaman menaiki belon panas di negara berkenaan.

Jelasnya, dia dan Noah sangat gayat pada waktu itu. Demi permintaan Ashraf, mereka bertiga akhirnya berjaya naik ke atas dan merakam beberapa foto serta memori indah bersama.

Mengenai percutian di New York, Bunga menjelaskan bahawa dia mempunyai urusan kerja di sana. Pada awalnya, hanya dia dan beberapa orang rakan termasuk ‘Team Bunga’ sahaja yang akan pergi. Oleh kerana risau tiada siapa yang akan menguruskannya apabila tiba di sana, dia mengajak Ashraf untuk turut serta. Memandangkan Ashraf juga teringin melakukan ‘diving’ di sana. Itulah momen percutian yang terakhir buat mereka ujar Bunga.

“Pada hari Ashraf meninggal, saya baru pulang dari kerja dan masih menguruskan hal kerja yang lain sehingga waktu pagi. Sewaktu saya bawa Ashraf pergi ke rumah sakit bersama Noah, saya dah tahu Ashraf mungkin sudah tiada lagi. Namun, Noah berkata mungkin doktor boleh tolong dan merawat ayahnya.

“Noah hanya mampu duduk dan tidak mahu melihat wajah ayahnya pada waktu itu. Saya pula dah ready dan tahu dia sudah meninggal. Saya cuma perlu fikir nak uruskan Noah sebab dia sedih dan tahu ayahnya sudah tiada. Saya jelaskan kepada Noah yang saya tak mampu buat apa-apa dan doktor sudah mencuba sedaya upaya.

“Paling saya terkejut ayat Noah pada waktu itu, siapa yang akan teman mummy nanti bila daddy tak ada?. Noah juga tidak sangka ayahnya akan pergi ketika usianya masih kecil.

Dalam pada itu, Bunga turut meluahkan perasaan kecewa kerana tidak meluangkan sepenuh masa bersama keluarganya terutama di saat-saat akhir Ashraf hendak pergi buat selamanya.

Dia tidak menyangka semua ini berlaku dalam sekelip mata. Kehilangan Ashraf merupakan satu tamparan yang hebat buatnya dan dia mengambil masa yang agak lama untuk pulih daripada kehilangan tersebut.

“Bunga memberitahu dia tidak sedar langsung sepanjang proses pengebumian arwah Ashraf dan kebanyakannya diuruskan oleh keluarga dan rakan-rakan. Selepas seminggu Ashraf pergi dan pandmeik Covid-19 mula berlaku, Bunga baru merasakan kehilangan tersebut. Dia juga berasa sakit di bahagian dada dan sukar untuk bernafas.

Oleh itu, dia terus berjumpa dengan doktor dan menghentikan kesemua urusan kerjanya. Bunga banyak menghabiskan hari-harinya dengan membaca buku dan mencari kekuatan untuk membesarkan Noah secara sendiri.

Saya pernah cakap terfikir kalau saya meninggal siapa yang mahu menjaga Noah. Dahulu saya pernah terdetik kalau saya pergi dulu, saya yakin Ashraf akan jaga dan sayang Noah dengan baik sekali. Saya tahu dia mampu membuat Noah bahagia. Kini, saya perlu mencari kekuatan supaya mampu menjadi insan yang kuat buat Noah.

“Saya sedih melihat Noah kerana tidak mempunyai ayah pada usia yang masih kecil. Saya masih mempunyai ibu dan bapa kandung namun, tetapi Noah sudah tiada ayah. Sukar untuk mencari pengganti Ashraf yang mampu membahagiakan Noah. Ini kerana, Ashraf merupakan ayah terbaik.

Kini, Bunga memberitahu bahawa dia meluahkan segala isi hatinya menerusi sebuah buku yang diberikan oleh arwah Ashraf. Menurutnya, arwah Ashraf pernah berpesan supaya dia menulis dan merancang kehidupan pada masa akan datang.

Ujar Bunga, menerusi penulisan tersebut dia bakal mendapatkan kekuatan seperti mana yang dilakukan oleh arwah suaminya sebelum ini. Bunga turut berkongsi bahawa dia pernah menerima sebuah buku bewarna merah daripada Ashraf sebelum mereka berkahwin.

Buku tersebut mengandungi semua kisah mengenai Ashraf sehinggalah mereka bertemu. Bunga juga tidak sangka, buku yang diberikan oleh arwah suaminya itu merupakan hadiah yang terakhir sepanjang mereka bersama.


”Alhamdulillah Dapat Pangkat Nenda Sudah, Muda Lagi.” Liza Abdullah Kongsi Momen Teruja Bertemu Cucu Sulung

Pelakon Liza Abdullah berkongsi Kegembiraan apabila kini bergelar nenek.

Pelakon Antagonis Terbaik ini berkongsi berita anak lelakinya, Zarriq Zolkepli selamat menimang cahaya mata sulung iaitu seorang bayi perempuan baru-baru ini.

Berita tersebut dimuatnaik menerusi akaun Instagram Lizza Abdullah, dengan apabila berkongsi  momen ketika menanti anak, menantu dan cucunya itu di lobi hospital.

Keterujaan bergelar nenek jelas terpancar diwajah Liza yang tak sabar melihat wajah si kecil.

Kesempatan meriba dan membawa cucunya ke dalam kereta, kelihatan  wajah Liza tampak gembira sekali. Nampaknya kini status Liza sudah berubah menjadi nenek.

“Bersyukur dipertemukan dengan Dr Murad dan staff nurse di KPJ Tawakkal kerana memberikan yang terbaik untuk semua ibu2 di sini termasuk lah menantu saya.. Doakan semoga Cucunda saya Menjadi anak yang solehah, yang mendengar kata, penyejuk hati untuk orang sekelilingnya & sentiasa dalam redha Allah SWT.. Amiiiin..


‘Menjerit 24 Jam, Sepahkan Rumah, Main Bedak Bertabur Satu Rumah, Itulah Anak Yang Sihat Dan Pandai.’-Ustaz Ebit Lew

Memang pening stress dibuatnya apabila anak-anak asyik buat rumah berselerek, tambah lagi bila ada anak-anak yang ramai. Namun, pernah dengar tak orang kata ‘budak yang suka buat sepah itu sebenarnya bijak? Ia memang diakui betul apabila ada pakar saintis  membuat pemerhatian dan menemui bukti bagi kenyataan ini.

Malah begitu juga dengan pendakwah terkenal, Ustaz Ebit Lew, anak-anak sebegini ini adalah anak yang pandai dan sihat. Malah dalam pada yang sama anak-anak juga inginkan perhatian ibu bapanya.

IKUTI PERKONGSIANNYA.

Bila anak saya dua sekali demam. Demam rindu. Rahmat Allah.

Pernah seorang wanita mesej saya tanya dia hari-hari pukul anak-anaknya. Cubit anaknya. Siang malam mengamuk di rumah. Macam mana saya tak mengamuk, dia pukul adiknya. Menjerit 24 jam. Sepahkan rumah. Main bedak bertabur satu rumah. Kadang-kadang kencing berak pun jadi mainan. Penatlah saya.
Ustaz macam mana saya nak sabar dan bahagia. Saya tak tahan saya marah dan pukul lepas tu rasa menyesal. Saya risau perangai anak-anak ni.

Jawab saya sebenarnya anak-anak yang aktif tanda anak tu sihat dan pandai.

InsyaAllah bakal Daie besar. Anak-anak buat semua tu kerana dahagakan belaian kasih sayang. Belajar lihat semua ini amanah. Solat mengadu pada Allah. Zikir dan doa. Banyak taubat. Berdosa orang lepaskan geram pada anak-anak.

Suami pula perlulah membantu kerja-kerja di rumah. Peluk dan sayang isteri. Isteri dahaga perhatian suami. Berilah masa cium isteri dan anak-anak. Pegang tangan mereka lafaz sayang pada anak-anak. Ibu cerita baik bapa pada anak-anak. Bapa cerita baik ibu depan anak-anak. Jangan sesekali bergaduh depan anak-anak

Cucu Rasulullah saw dan sahabat yang kecil-kecil ada pernah pecahkan barang, main belakang Nabi saw masa solat, main berlari melompat menunggang Rasulullah saw tapi Rasulullah saw tak rasa malu bahkan anak-anak ini bila besar menjadi seperti Rasulullah saw. Sifat dan akhlak serta kecintaan mereka

Saya ingat seorang anak sekolah rendah ditanya apa itu love.Jawabnya love tu time.kita bekerja untuk anak-anak. Sekarang kita lupakan mereka. Kita pandang dan beri perhatian pada phone. Tapi tak beri perhatian kepada keluarga. Kita beri perhatian pada kerja dan kawan-kawan tapi tak beri perhatian pada keluarga. Apa dah jadi dengan kita. Ya Allah ampunkan diriku ini.

Anak-anak dahagakan kasih sayang ibubapanya. Ingatlah apa sahaja yang anak anak buat bukan kerana jahat tapi kerana mereka dahagakan perhatian, belaian dan kasih sayang. Kita sendiri yang dah besar ni pun rindu nak berbual dengan mak ayah. Yang tiada mak ayah rindu nak panggil mak..nak panggil ayah. Perkataan itu jadi ubat bagi anak. Sayangi dan belailah anak-anak-ebitlew


“Another “Eid” Baby. InsyaAllah.” Anzalna Kongsi Berita Kehamilan, Bakal Timang Anak Kedua

Pelakon Anzalna Nasir akhirnya mengumumkan berita gembira apabila dia kini hamil anak kedua.

Isteri kepada ahli perniagaan Mohamad Hanif Zaki ini berkongsi berita itu di laman sosial Instagramnya.

Katanya, jika diizinkan Allah SWT, mereka bakal menimang cahaya mata baru pada Aidilfitri nanti

“Salam Ramadan. Alhamdulillah, bersyukur kerana diberi peluang untuk bertemu lagi di bulan yang mulia, bulan penuh keampunan dan rahmat daripada-Nya.

“Alhamdulillah Eidrees bakal dapat adik hari raya nanti. Another “Eid” baby. InsyaAllah..

Pelakon Memori Cinta Suraya itu turut memohon agar semua menitipkan doa agar proses kelahiran bayi keduanya itu nanti dipermudahkan dan diberikan kesihatan yang baik.

“Untuk itu, mohon doa semua agar dipermudahkan urusan melahirkan nanti dan semoga kita semua terus diberikan kesihatan yang baik. Amin..

Anzalna, 31, berkahwin dengan Mohamad Hanif pada 22 Februari 2016.

Pasangan ini kemudiannya dikurniakan anak lelaki Eidrees yang turut dilahirkan pada bulan Syawal iaitu pada 31 Mei 2019.


“Walau Apa Jadi Pada Mak & Bapa, Kami Terlalu Sayang Dekat Awak, Maryam.”  Tersentuh Hati Dengar Luahan Rasa Mawar Karim Kepada Ustaz Ebit Lew

Ustaz Ebit Lew sememangnya terkenal dengan usahanya menyebarkan dakwah dengan cara yang tersendiri. Malah, dia sering berkongsi perjalanan dakwahnya baik dengan orang biasa mahupun selebriti.

Baru-baru ini, dia menjemput usahawan tudung, Mawar Karim untuk program Door To Door. Dalam program tersebut, Mawar Karim dilihat tidak dapat menahan sebak apabila menjawab soalan Ustaz Ebit Lew mengenai pesanan terakhir buat anaknya, Wan Maryam jika hari ini merupakan hari terakhirnya hidup di dunia.

Kisah Mawar ini dimuat naik oleh Ustaz Ebit Liew menerusi laman instagramnya. Menurutnya program Door To Door tersebut bakal bersiaran di Astro Oasis tidak lama lagi.

“Sebak bila buat majlis ilmu di rumah Mawar. Syukur jumpa kedua mak ayahnya yang sangat baik.

“Terharu mereka berdua rajin tengok Door to Door Ebit Lew. Mawar sangat positif dan baik.

“Dapat berkongsi doa dan amalan dalam keluarga. Doa bangkit dari kesedihan dan hadiahkan buku Isteriku Bidadari.

“Walau beliau cuba tahan akhirnya beliau meluah rasa dan menangis ketika saya tanya jika mungkin hari ini hari terakhir apa kata nasihat untuk anaknya satu hari nanti.

“Nasihat Mawar agar anak jaga agama dan jaga solat. Saya doakan beliau panjang umur bahagia dan Allah berikan yang terbaik buat hidupnya.

“Benarlah bila ingat Allah hati kita rasa bahagia. Allah sayang,” tulis Ebit.

Mawar dalam pada itu turut berkongsi foto pertemuannya bersama Ebit di laman Instagram. Dia berterima kasih kepada Ustaz Ebit atas sesi perkongsian yang banyak memberinya ilmu.

“Terima kasih banyak-banyak Ustaz @ebitlew sudi datang. Banyak pengisian ilmu yang kami dapat.

“Hanya Allah saja maha mengetahui apa saja yang berlaku pada kita pasti ada hikmah untuk kita muhasabah diri.

“Betul kata ustaz apa yang berlaku kita perlu mengadu dekat Allah cerita dekat Allah, mohon dengan Allah.

“Tidak perlu cerita kepada sesiapa yang alami adalah diri kita. Kita saja yang tahu apa yang berlaku sebenarnya.

“Jangan lupa dekat Allah, sebab Allah sentiasa ingat kita,” tulis Mawar.


Bagi Yang Belum Tahu, Ini Garis Panduan Pembukaan Semula Sekolah. Take Note!

Semalam Menteri Kanan Pendidikan, Dr Mohd Radzi Md Jidin telah membuat pengumuman tentang pembukaan semula sekolah sesi persekolahan bagi murid-murid kelas peperiksaan awam iaitu pada Rabu, 24 Jun 2020.

Di samping itu, beliau turut memberikan Garis Panduan Pembukaan Semula Sekolah sebagai gambaran awal tentang pergerakan di sekolah nanti terutamanya bagi pelajar yang akan menduduki peperiksaan SPM, STPM, SVM, STAM dan peperiksaaan antarabangsa.

Bagi yang terlepas untuk mengetahui maklumat tentang garis panduan tersebut, ini point penting yang semua pihak perlu tahu terutamanya anak-anak dan praktikkan nanti. Selamat pulang ke sekolah!

Berikut adalah gambaran awal gambaran awal pergerakan di sekolah berdasarkan Garis Panduan Pengurusan Pembukaan Semula Sekolah:

1. Apabila murid sampai di sekolah, guru-guru bertugas akan memeriksa suhu badan mereka di pintu masuk sekolah. Pemeriksaan suhu badan juga akan dibuat kepada guru, warga sekolah dan individu yang mempunyai urusan dengan pihak sekolah.

2. Sesiapa yang mencatatkan suhu badan melebihi 37.5 darjah Celsius atau bergejala tidak akan dibenarkan memasuki kawasan sekolah.

3. Setelah pemeriksaan suhu badan dibuat, murid perlu mengikut laluan pergerakan terarah yang telah ditetapkan untuk menuju ke kelas masing-masing.

4. Sewaktu di sekolah, murid akan diingatkan untuk sentiasa menjaga kebersihan diri, terutamanya amalan mencuci tangan dengan kerap. Contohnya, apabila murid tiba di sekolah, pada waktu rehat dan sebelum meninggalkan sekolah.

5. Di dalam kelas nanti, meja-meja disusun pada jarak satu (1) meter. Secara umumnya, kapasiti maksimum untuk sebuah kelas dengan mengambil kira penjarakkan sosial adalah tidak melebihi 20 murid. Namun, untuk ruang yang lebih besar seperti dewan sekolah, kapasiti tentunya lebih tinggi.

6. Bagaimana pula keadaannya pada waktu rehat? Tentunya ibu bapa membayangkan anak-anak bersesak-sesak di kantin. Jangan risau, waktu rehat adalah secara berperingkat.

7. Di kantin nanti, makanan dan minuman akan siap dibungkus. Murid perlu beratur mengikut tanda penjarakan semasa membeli makanan di kantin. Murid akan makan di dalam kelas masing-masing di bawah pengawasan guru.

8. Ibu bapa atau penjaga juga digalakkan menyediakan bekal makanan untuk anak-anak mereka.

9. Selain daripada pengawasan guru di sekolah, kami mohon jasa baik ibu bapa atau penjaga supaya sentiasa berpesan kepada anak-anak agar mengamalkan penjarakkan sosial dan menjaga kebersihan diri pada setiap masa.

10. Di samping itu, Persatuan Ibu Bapa dan Guru (PIBG) juga digalakkan untuk berganding bahu bersama pihak sekolah dalam membuat persiapan sebelum sekolah dibuka dan juga semasa sekolah beroperasi.

11. Aktiviti di luar bilik darjah, seperti sukan dan kokurikulum secara bersemuka tidak dilaksanakan sehingga ke suatu tarikh yang akan dimaklumkan. Begitu juga dengan perhimpunan sekolah.

12. Bagaimana pula keadaannya di asrama? Di peringkat permulaan ini, hanya murid kelas peperiksaan awam sahaja yang akan ke asrama.

13. Dalam bilik asrama, katil-katil disusun pada jarak satu (1) meter. Bilangan katil bagi setiap bilik adalah bergantung kepada keluasan bilik.

14. Selain itu, penggiliran waktu makan akan dilaksanakan mengikut bilangan murid. Susunan meja di dewan makan akan turut mengambil kira keperluan penjarakan sosial.

15. Garis Panduan ini akan ditambah baik dari semasa ke semasa berdasarkan nasihat KKM mengikut keperluan dan kesesuaian.

Terdahulu, Mohd Radzi sebelum ini memaklumkan bahawa pembukaan sesi persekolahan itu akan dibuat dua minggu lebih awal supaya persediaan dapat dilakukan ibu bapa dan pelajar.

Sekolah akan dibuka dengan mengamalkan normal baharu khususnya jumlah pelajar setiap kelas yang akan dikurangkan bagi membolehkan penjarakkan sosial diamalkan.

SUMBER : Mstar


Ini 17 Rekabentuk Dapur Untuk Rumah Bersaiz Kecil. Inspirasi!


“Tak Ada Raja, Permaisuri & Kuli, Ini Keluarga & Tanggungjawab Kita.” Tip Didik Anak Ada Common Sense Di Rumah Cara Mak ‘Malas’!

Tidak salah jika mahu memanjakan anak, tetapi biar berpada-pada, jangan sampai memijak kepala kita suatu hari nanti.

Belajar berdikari dari awal itu penting supaya anak-anak tidak hanya bergantung pada ibu bapa sahaja dalam segala aspek.

Didik dan tanamkan rasa tanggung jawab di hati mereka insyaAllah kelak pasti akan menjadi anak yang berguna.

5 tip didik anak ada common sense di rumah dengan cara mak ‘malas’

Hakikatnya mak ‘malas’ bukan malas. Mak ‘malas’ nak bagitahu semua orang ada tanggungjawab. Mak ‘malas’ bukan kuli. Tak ada raja, tak ada permaisuri, tak ada kuli. Ini keluarga kita, tanggungjawab kita. Yang ada pembantu rumah lagi kena hati-hati. Anak kita ada tendency meraja?.

Justeru  wahai ibu-ibu:

#1 Sebelum tidur, mak ‘malas’ tak sediakan barang sekolah anak dia. Dia galak anak dia yang kemas sendiri. Cari sendiri baju, seluar, seluar kecil.

#2 Anak makan. Mak ‘malas’ tak kemas meja makan. Mak ‘malas’ kata, “lepas makan kemas meja, basuh pinggan, itu tanggungjawab”. Budak kecil umur 3 tahun sudah kena selesai sendiri. Mak ‘malas’ cuma touch up kasi elok saja.

#3 Anak main
Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga. Memetir dengan ayat berpengaruhlah, bukan berleter.

#4 Anak mandi. Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Yang kecil umur 3 tahun pun kena buat. Nasiblah dapat mak ‘malas’.

#5 Spring cleaning rumah. Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, abang dengan adik cuci toilet, abi buang sampah, kemas dapur”. Nasiblah dapat mak ‘malas’.

Pesan mak ‘malas’,
Ummu Ilham

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


“Aduh Melting Nya Baca. Mesti Rasa Kad Paling Mahal, Ohsem Dalam Dunia Kan.” Buat Kad Anniversary Mommy & Daddy, Netizen Puji Lara Alana Sweet.

Pasangan selebriti popular, Scha Alyahya dan Awal Ashaari menyambut ulang tahun perkahwinan mereka yang ke-7 semalam.

Menerusi entri di Instagram (IG), Scha dan Awal telah memuat naik beberapa foto berserta ucapan ulang tahun perkahwinan mereka.

“Semalam tak sempat nak reminiscing pasal old time sebab sibuk lari sana sini, so I buat today la.

“Dear wife, thank you so much for sharing your life with me and I can’t imagine having to live a day without you.

“Terima kasih melahirkan dan membesarkan anak kita dan be patience with us. Semoga Allah merahmati kita sekeluarga,” tulis Awal.

Lebih istimewanya, dalam banyak-banyak ucapan dan kad, pastinya pemberian anak tersayang paling bermakna. Lebih-lebih lagi dia menghasilkan sendiri kad tersebut untuk dihadiahkan kepada mommy dan daddynya.

Kad tersebut mendapat pujian dari selebriti dan juga pengikut laman instagram Awal.

Awal sebelum itu memuat naik gambar isterinya dengan kapsyen yang cukup ringkas namun sangat bermakna.

Selain ucapan Awal dan kad dari Lara, Scha juga tidak ketinggalan berbuat demikian.

Foto: Instagram @awalashaari, @schaalyahya


Loan Rumah Dah Habis Bayar, Tu Belum Jadi Hak Milik Mutlak Selagi Tak Buat Satu Benda Ni. Sila Take Note!

Setiap bulan kita akan melunaskan bayaran loan rumah kepada bank dan pasti ada di antara kita sudah pun hampir membayar penuh pinjaman perumahan mereka.

Ketika itu, mungkin sudah ada yang membayangkan akan mendapat geran asal rumah tersebut di bank tidak lama lagi.

Namun tahukah anda, untuk mendapatkan geran asal yang mana tertera nama kita sebagai pemilik mutlak bukanlah semudah datang ke kaunter bank untuk mrngambil geran tersebut. Ada seperkara perlu dilakukan oleh pemilik rumah dan ini dikongsikan oleh Tuan  Salkukhairi yang berpengalaman luas dalam bidang perundangan hartanah. Ini perkongsiannya.

Loan rumah dah habis bayar dengan bank.

Tapi ramai yang terlepas pandang untuk buat urusan pelepasan gadaian.

Ni saya nak bagi tahu. Walaupun anda dah habis bayar loan rumah dengan bank, tapi rumah tu tak secara otomatik jadi hak milik mutlak anda sepenuhnya selagi anda belum daftarkan PELEPASAN GADAIAN di Pejabat Tanah.

Ini ramai orang tak tahu sebenarnya. Mereka ingat bila dah habis bayar loan rumah dengan bank diaorang terus dapat geran rumah daripada bank. Lepas tu boleh simpan geran rumah tu.

Tidak begitu sebenarnya. Anda perlu buat urusan pelepasan gadaian terlebih dahulu. Kena batalkan dulu nama bank sebagai pemegang gadaian dalam geran.

Kemudian barulah rumah tu jadi hakmilik mutlak anda sepenuhnya.

Macam mana nak buat urusan pelepasan gadaian tu?

Mai saya ajar anda langkah mudah untuk buat urusan pelepasan gadaian tu. Tak susah mana pun sebenarnya.


Neelofa Rancang Ikut Suami Sambung Belajar Di Tanah Arab & Dedahkan Bilal Persekitaran  Baru!

Pelakon dan pengacara, Neelofa berkongsi hasratnya untuk mengikut suaminya, Haris Ismail yang ingin melanjutkan pelajaran ke tanah Arab.

Perkara tersebut dikongsikan bersama dengan pengacaranya, Amyra Rosli menerusi program Nona yang disiarkan di TV3 baru-baru ini.

Dia yang yang muncul sebagai pengacara undangan sempena ulang tahun ke-38 TV3 turut memberitahu ingin mendedahkan anaknya, Muhammad Bilal kepada persekitaran baharu.

“Kami sekeluarga mempunyai impian untuk berhijrah ke Tanah Arab sama ada Madinah atau Mesir untuk suami sambung belajar di sana.

“Dalam masa sama kami mahu dedahkan anak kepada persekitaran di sana dan saya boleh ambil peluang untuk belajar bahasa Arab,” katanya.

Neelofa turut berhasrat untuk mendalami Al-Quran supaya memberi kebaikkan untuk dirinya di masa hadapan.

“Satu lagi impian saya adalah untuk mendalami al Quran. Walaupun suara saya tak sesedap mana ketika membaca al-Quran, tetapi saya sudah lama ingin mempelajarinya. “

“Kalau boleh mahu turunkan ilmu itu supaya dapat dijadikan saham akhirat kelak,” jelasnya lagi.

Ditanya perihal anak sulung iaitu Muhammad Bilal yang masih tidak didedahkan wajah comelnya, Neelofa memberikan sedikit gambaran bahawa Bilal kini lebih mirip dengan wajahnya.

“Awalnya macam muka ayah dia, kemudian tiba-tiba macam muka saya pula,” ujarnya.

Untuk rekod, Neelofa dan PU Riz berkahwin pada Mac tahun lalu dan dikurniakan cahaya mata lelaki, Muhammad Bilal pada 29 Januari 2022.


Amal Surah ‘Istimewa’ Mohon Allah Lindungi Anak Dan Keluarga, Ibu Ini Kongsikan Caranya!

Rentetan kes melibatkan pengasuh yang berlaku di negara kita buat ibu-ibu makin risau untuk menghantar anak.

Siapapun tidak mahu berdepan dengan situasi sebegini. Menghantar anak pada orang lain sebenarnya cukup berat dilakukan namun apakan daya. Hanya doa dan tawakal mengiringi anak setiap hari.

Demi menjaga kesejahteraan kita sekeluarga, ada baiknya kita amalkan bacaan surah AL Ikhlas, seperti yang dikongikan oleh ibu Diyana Jamal.

Selepas kes penuh tragis adik #AdamRayqal, kini adik #Naufal. Bila terjadinya kejadian yang melibatkan pengasuh, ramai ibu-ibu yang bekerja khuatir dan risau.

Tak terkecuali, ada pula drama tuduh menuduh. Marah hingga mencaci. Kata pengasuh begitu begini.

Yang mengangkat diri atau isteri mereka paling hebat berhenti bekerja kerana menjaga anak, tak kurang dahsyatnya.

Astagfirullah…

Kawan-kawan, perkara begini tiada siapa yang mahu. Ibu-ibu yang bekerja itu bukan kerana tak sayangkan anak, tapi mereka ada sebabnya.

Bila jadi keadaan begini, kita kawallah diri dari berkata-kata atau menulis dengan kata-kata yang menghiris.

Usah tambah luka si ibu si ayah. Usah menambah benci dan dosa. Diam adalah suatu perkara yang ternyata banyak baiknya.

Kita biarkan pihak berkuasa jalankan siasatan. Janganlah kita memandai-mandai buat andaian.

Benda tak jadi pada kita. Kita bolehlah berkata itu ini. Cuba berlaku pada diri atau keluarga terdekat kita.

Bagaimanakah perasaan kita?
Nauzubillahiminzalik. Jauhkanlah…

Tadi ustazah ibu ada bagi tips.

Bila masuk rumah, lepas beri salam, bacalah isti’azah. Kemudian, baca surah Al Ikhlas.

Baca 1x – insha Allah, Allah akan sejahterakan diri kita.

Baca 2x – insha Allah, seisi rumah itu akan selamat sejahtera.

Baca 3x- insha Allah, Allah akan pelihara kesejahteraan diri kita, isi rumah kita dan seluruh kejiranan tu termasuklah yang bukan Islam.

Wallahualam.

Kita cubalah amalkan sama-sama. Moga-moga Allah lindungi diri kita, anak-anak dan seisi keluarga termasuklah jiran-jiran kita.

Kongsikan tips ni pada yang lain juga. Mudah mudahan kita semua terpelihara dari kecelakaan dan bala bencana. Aamin. #IbuDiyana.

Kredit: Diyana Jamal


Ikut Tip Ini Jika Kenderaan Anda Dilanggar Dari Belakang. Cukup Bermanfaat Untuk Kaum Ibu. Yang Penting Jangan Panik!

Apabila berlaku sesebuah kemalangan, pasti kita akan diserang panik nak-nak lagi bagi kaum wanita yang pertama kali mengalami situasi begini. Apakah yang harus dilakukan dan siapa yang patut dihubungi. mungkin waktu ini ada akan blur seketika.

1 . Jika ada orang langgar kereta anda dari belakang, jangan panik dan bawa bertenang

2. Berhentikan kereta anda di tepi jalan di kawasan yang lapang dan selamat. Ini untuk mengelakkan berlakunya kesesakan lalulintas

3. Selepas anda lihat kenderaan yang melanggar anda juga memberhentikan kenderaannya, ambil telefon bimbit anda yang ada kemera dan keluar daripada kereta anda
Ingat! Jangan ambil sebarang alatan yang merbahaya seperti steering lock, parang, peralatan yang di perbuat daripada besi dan sebagainya, kerana anda mungkin boleh di tuduh cuba untuk melakukan serangan dan kecederaan kepada orang lain dan harta benda awam

4. Ambil gambar plat dan cukai jalan kenderaan yang langgar anda tadi

5. Apabila pemandu kenderaan yang langgar anda tadi keluar daripada kenderaannya, sapa lah dia dengan baik. Kalau pun anda tidak mampu nak senyum padanya, tetapi janganlah terus memaki hamun kepadanya

6. Tanyakan kepadanya dengan baik kenapa dia langgar kereta anda tadi? Kebiasaannya dalam situasi sebegitu masing – masing akan cuba menyalahkan satu sama lain. Kawal kemarahan anda, jangan bertengkar, bergaduh dan berbalah di situ kerana ianya tak akan menyelesaikan masalah tetapi hanya akan menyebabkan kesesakan lalu lintas dan mengganggu pengguna jalan raya yang lain

7. Kalau boleh minta tengok daripada pemandu yang langgar kereta anda tadi kad pengenalan atau lesen memandunya. Ambil gambar kad pengenalan atau lesen memandunya

8. Jika dia tidak mengaku bersalah melanggar kereta anda, jangan paksa dia mengaku atau paksa dia bayar wang kepada anda. Just bagitahunya, dari segi undang – undang, sekiranya sesuatu kenderaan melanggar kenderaan lain daripada belakang, kecuaian adalah di sebabkan oleh kenderaan yang melanggar itu

9. Jika dia mengaku bersalah, minta dia menanggung kos pembaikan kereta anda. Sekali lagi di ingatkan, tak perlu minta wang daripadanya. Terus ajak dan bawa dia ke bengkel yang anda biasa berurusan untuk menilai berapakah kerosakan kereta anda
Kalau boleh terus pergi, jangan tangguh – tangguh walaupun anda ada urusan lain. Lagi cepat anda selesaikan perkara tersebut lagi bagus

10. Jangan lupa ambil nombor telefonnya atau bisnes kadnya supaya mudah anda menghubunginya nanti

11. Jika dia berkeras tidak mahu mengaku bersalah dan tidak mahu tanggung kos pembaikan kereta anda, tidak mengapa, jangan serang atau melakukan sesuatu yang boleh di anggap sebagai kesalahan jenayah terhadapnya. Biarkan saja dia pergi. Ini kerana anda telah dapat segala info berkenaan kenderaan dan dirinya

12. Terus pergi buat report polis di balai polis berhampiran

13. Dengan report polis tadi pergi ke JPJ dan lakukan carian kenderaan untuk mengetahui syarikat insurans kenderaan yang langgar kereta anda tadi

14. Pergi terus ke bengkel panel syarikat insurans tersebut dan minta 3rd parti claim untuk membaiki kerosakan kereta anda tersebut

Mudah bukan ? Tak perlu gaduh – gaduh dan melakukan sesuatu yang boleh menjatuhkan maruah anda dan boleh mendedahkan anda kepada perlakuan jenayah. Negara kita kan ada undang – undang. Patuhilah undang-undang.

Moga informasi ini dapat memberikan manfaat buat kita semua.


“Jadi Telinga Untuk Setiap Suara Hati Pasangan. Itu Satu Cara Hargai Mereka, Sementara Masih Ada Umur & Boleh Lagi Berkata-Kata.” Deep Perkongsian Ni!

Dalam sesebuah rumah tangga, komunikasi antara suami isteri itu penting. Bukan sekadar soal anak mahupun rumah tangga, namun luahan tentang rasa hati juga perlu. Segala keluh kesah pasangan patut di ambil berat. Usah dibiarkan begitu sahaja kononnya si isteri mahupun suami tidak pernah meluahkan.

Andai mereka tidak berbuat demikian, tak salah jika kita yang bertanyakan, selalu ambil berat baik, tanyakan tentang apa yang mereka lalui sepanjang hari. Biarpun hanya benda yang remeh namun itu akan membuatkan pasangan rasa diri begitu dihargai.

Jangan tunggu sehingga berlaku sesuatu yang membuatkan kita menyesal. Waktu itu sudah terlambat untuk berpatah balik.

Berbeza dengan klien yang lain, klien kali ini mulakan sesi psikoterapi dengan soalan ke isteri saya.

“Puan dah kahwin?” Dia bertanya.

Klien ini seorang lelaki berusia 45 tahun. Seorang usahawan. Waktu sesi pertama, datang dengan badan yang agak gempal. Dalam rekod perubatan tulis 100kg juga beratnya.

Dia kematian isteri sebulan sebelum dirujuk ke hospital. Dia kerap sakit perut dan doktor diagnos sebagai gastrik. Kerap sakit kepala juga. Migrain.

2 simptom yang sebenarnya menunjukkan pesakit mengalami stress. Jadi doktor terus rujuk unit Psikologi dan kaunseling hospital. Di sini dia bertemu dengan isteri saya.

“Oh saya dah kahwin,” jawab isteri saya.

Klien tadi lantas bertanya lagi, “stress kan berkahwin?”

Isteri saya cuma jawab, “biasalah. Macam tu lah hidup rumahtangga.” Cuba memberi persamaan dengan dia. Lepas itu baru klien tadi buka cerita.

Dia dengan arwah isteri dah berkahwin selama 19 tahun. Dikurniakan 4 orang anak. Yang sulong berusia 17 tahun dan yang paling kecil berumur 10 tahun.

Selama hidup bersama arwah isteri dia tak ada rekod sakit. Pada mata dia, sihat sahaja. Cuma pada 1 malam, isteri dia meninggal dalam tidur. Esoknya baru klien tadi sedar, lepas tengok ada darah keluar daripada telinga dan hidung arwah.

Sebabkan tak ada rekod sakit, post mortem adalah 1 kemestian untuk dapatkan punca kematian.

Keputusan yang keluar adalah pembuluh darah pecah. Doktor kata salah satu sebabnya adalah stress. Sebab dia tak ada sakit lain.

Maka, klien tadi ini buntu. Dia marah dengan diri sendiri.

“Kenapa dia tak bagitahu dia stress? Kenapa saya sendiri tak nampak pun dia stress?” Ini dia ulang entah berapa kali. Menangis dia sepanjang sesi. Air mata yang tak berhenti. Sugul sungguh muka dia.

Dia salahkan diri. Rasa dia suami yang tak pandai menjaga isteri, tak ambil tahu tentang derita isteri. Sampai isteri tak cerita apa-apa dekat dia.

Dia rasa dia tak ambil peduli tentang isteri dia. Rasa isteri sihat sahaja tanpa dia tahu sebenarnya isteri sedang mengalami tekanan.

Akhirnya dia hukum diri sendiri. Tak makan langsung. Minum air sahaja. Itu pun bila dia rasa dia perlu. Tak pergi kerja, tak masuk pejabat. Perniagaan dia tinggal terus.

Yang buatkan isteri saya lebih terkesan, masa sesi kedua, 3 bulan lepas perjumpaan pertama tu, dia hadir dengan perubahan fizikal yang ketara. Berat dia cuma 60kg, hilang 40kg daripada sebelumnya.

Dan untuk sesi kedua ini dia masih lagi bercerita dengan air mata. Perasaan bersalah yang tak hilang dari benak hati dia.

Kawan-kawan sekalian;

Ini yang banyak berlaku dalam rumahtangga kita. Tiada komunikasi. Masing-masing hidup dengan sandaran tanggapan sendiri.

“Sihat je isteri aku tu. Tak ada masalah apa pun.”

“Suami aku tu ok. Balik rumah gelak, buat kelakar, layan anak-anak pun ok.”

Itu yang kita sangka. Tanpa kita sekali sekala bertanya kalau-kalau dia ada masalah yang ingin dia kongsi.

Isteri saya selalu pesan begini;

“Sesekali kita duduk, tanyalah keadaan pasangan. Tentang kerja, tentang kawan-kawan dia dan tentang kewangan dia.

Untuk para isteri pula, luahkanlah bila ada perasaan negatif. Luahkan dengan cara baik. Sekadar berkongsi untuk elakkan perasaan terpendam dan boleh jadi depresi.”

Begitulah sepatutnya. Saling berkongsi cerita. Jadi telinga untuk setiap suara daripada pasangan. Suara hati dia. Itu juga salah satu untuk kita hargai pasangan kita.

Sementara masih ada umur. Sementara dia masih lagi boleh berkata-kata. Kita berkongsilah.

Sekian.

Firdaus Mokhtar,
Sendiri pun selalu tak tanya ke isteri. Allahu.


Kipas Siling Sekolah Jatuh, Jari Anak Patah & Trauma. Ayah Ni Terkilan, Tarik Perhatian!

Masih ingatkan kita dengan kes kemalangan maut yang melibatkan pelajar sekolah yang pernah mencuri tumpuan iaitu kejadian di mana seorang pelajar perempuan menemui ajal akibat terkena bilah pisau traktor mesin rumput yang melayang di SMK Tuanku Abd Rahman, Gemas pada Februari 2018.

Begitu juga dengan insiden malang yang menimpa Allahyarham Cikgu Rosli Abdul Aziz, 54 dari SK Batu Gajah, Tanah Merah, Kelantan pada 14 Julai 2020.

Beliau dipercayai tergelincir jatuh pada ketinggian tiga meter ketika sedang melakukan pemeriksaan kerja-kerja penyelenggaraan di sekolah sebagai persediaan pembukaan semula sekolah selepas ditutup 4 bulan ekoran penularan COVID-19.

Insiden kemalangan yang menyebabkan kecederaan atau kematian kepada pelajar mahupun guru-guru ini amat kita kesali. Bahkan kita sebagai ibu bapa, turut terkesan merasakan kebimbagan terhadap keselamatan anak-anak ketika berada di sekolah.

Sejujurnya ianya tidak wajar berlaku serta mampu dielakkan jika faktor keselamatan dan kesihatan pekerjaan (KKP) dititik beratkan oleh pihak pentadbir sekolah khususnya dan Kementerian Pendidikan Malaysia (KPM) amnya.

Pun begitu malang  tidak berbau, sekali lagi kita dikejutkan dengan berita insiden seorang murid perempuan Tahun 2 sebuah sekolah di Selama yang memberi kesan patah jari tangan selepas terkena kipas yang terjatuh dari siling bilik darjah.

Ini sebagai mana memetik berita di Sinar Harian, dan difahamkan kejadian itu berlaku sekitar jam 10 pagi turut mengakibatkan tiga murid perempuan yang lain kesemuanya berusia 8 tahun cedera ringan.

Beri Kesan Trauma Kepada Pelajar

Bapa kepada pelajar berkenaan yang mahu dikenali sebagai Mohd, 32, berkata, selain patah jari, anaknya juga mengalami beberapa kecederaan lain di bahagian dada akibat terkena kipas terbabit.

“Secara kebetulan, meja anak saya betul-betul di bawah kipas itu, jadi kecederaan dialaminya agak serius berbanding yang lain.

“Apabila dibawa mendapatkan rawatan ke hospital, doktor maklumkan tulang jari kiri tangan anak saya telah patah dan terpaksa disimen,” jelasnya.

Kakitangan awam itu berkata, anaknya telah diberikan cuti sakit selama 14 hari dan kini masih trauma dengan kejadian yang berlaku.

Ibu Luah Kecewa

Dia dan isteri agak terkilan, apabila pihak sekolah tidak menyegerakan rawatan anaknya dan mangsa lain, sebaliknya menunggu ibu bapa hadir membawa sendiri anak ke hospital.

“Kes sebegini sepatutnya boleh dikira kecemasan tetapi pihak pengurusan sekolah memberi alasan mengikut peraturan ditetapkan Jabatan Pendidikan.

“Saya terima kemalangan ini berlaku kerana ia bukanlah disengajakan, cuma terkilan dengan tindakan pihak sekolah yang melambatkan proses rawatan ke atas anak saya dan mangsa lain,” jelasnya.

Peralatan Dan Kemudahan  Sekolah Uzur

Mohd yang melihat sendiri keadaan bilik darjah itu mendapati, kipas terbabit telah pun uzur, berkarat dan sepatutnya tidak selamat untuk digunakan.

Katanya, penggunaan peralatan dan kemudahan yang uzur seumpama itu tidak sepatutnya berlaku kerana melibatkan isu keselamatan murid dan guru.

“Sekiranya perkara ini tidak mendapat perhatian sewajarnya, tidak mustahil kejadian sama boleh berlaku lagi,” katanya.

Satu laporan polis telah dibuat Mohd berhubung kejadian itu di Ibu Pejabat Polis Daerah (IPD) Selama pada petang Selasa.

Sementara itu, Ketua Polis Daerah Selama, Superintendan Mohd Sabri Saad ketika dihubungi mengesahkan menerima laporan berkenaan.


Luahan Bapa Ini Sungguh Inspirasi Buat Isteri & Anak. Barulah Kehidupan Saling Melengkapi

Nyata bukan mudah untuk bergelar suami dan ayah kepada anak-anak lantaran tanggungjawab yang tinggi demi memastikan keluarga bahagia. Sikap tolak ansur suami amat penting dalam melengkapi  perhubungan dalam sebuah kekeluarga. Luahan hati seorang bapa dan suami Ropizam San sungguh inspirasi

?Menjadi Ayah dan Suami PILIHAN Ku.

Biarpun seandainya anak-anak tidak ucap, dan surihati(isteri) tidak meluahkan, namun sebagai seorang lelaki yang ‘dilantik’ Maha Pencipta selaku Ayah dan Suami ‘sementara di dunia’, kita perlu fahami sendiri betapa mereka hakikatnya pasti lebih tenang seandainya kita setiap hari meminta-minta dan merayu pada Allah agar dipanjang dan dijagai kesihatan sepanjang masa buat sekeluarga.

Setiap hari, saya sendiri akan risau andai Allah tarik nyawa pinjaman ini terlalu awal di usia masih tengahan muda.

Guru terdahulu dan ilmu telah mendidik saya, setiap hari itulah doa yang tidak akan saya leka tinggalkan, selain doa khas buat ibu bapa kita. Jika terlupa merayu minta selepas tersedar dari subuh pagi, saya akan merayu di tengah hari. Jika terlupa juga, saya akan pastikan sebelum lelapkan mata di malam sepi, rayuan rutin harian tetap mesti dikumandangkan.

Walaupun kita mengakui dan pasrah bahawa kematian adalah satu kemestian dan tidak mengenal durasi masa bila ia akan sampai masanya, sebolehnya…… kita mahu terus memikul amanah dan membesarkan anak-anak sebaik mungkin dari air tangan kita. Memberi apa yang perlu, dan santuni apa yang patut dan dituntut.

Saya akan berusaha membaca setiap hari topik ‘kehilangan’ yang terjadi di merata tempat dan benua. Terjumpa sahaja kes dan isu melibatkan anak-anak kecil kehilangan ibu bapa tercinta dek kerna kesakitan, kemalangan, nyawa ditarik ketika dalam perjalanan bertugas, ketika sedang bekerja, sedang tidur, ketika sedang bersukan, beribadah dan lain-lain lagi……, hati ini terus merasa sayu. Saya akan selalu bercakap dan berkongsi dengan surihati tentang ibrah dari kisah-kisah yang terjadi ini. Dengannya kami akan lebih bersyukur, lebih ingin kerap memanjatkan doa dan lebih ingin menghargai ‘golden time’ bersama zuriat amanah ini.

Semestinya,

Selain dari kisah cara hidup Rasulullah, kisah unik seperti yang terjadi di Robben Island….., kesanggupan tahanan orang-orang tua yang rela mati dalam kesejukan tajam demi membina halaqah bulat melindungi tahanan anak-anak muda yang pastinya akan meneruskan perjuangan murni di lapangan dunia…., adalah antara yang menyuntik intrinsik motivasi saya agar senantiasa menjadi pelindung pada anak-anak dan surihati.

ISTIQIMAH UNTUK KELUARGA

Saya ingin menyeru khasnya buat Ibu Bapa Masih Muda (MM), agar terus kita istiqomah dalam meneroka pelbagai perkara dalam keluarga kita yang masih belum digembur keluar.

Lihat saja kekuatan surihati kita semua contohnya,…. dialah yang tak pernah letih dan mengeluh kuatnya bekerja di dalam menguruskan anak-anak kita. Bukan sekadar tidak pernah jemu menjadi chef di dapur dan menguruskan urus pakai kita, bahkan jika anak-anak demam dialah yang terlebih cepat sedar bangun menyantuni rengetan anak yang tidak selesa di jam dua, tiga pagi. Ya, suami bangun juga namun saya selidik dari banyak pasangan ternyata isteri yang paling cepat dan banyak genuin dengan masa.

Hargailah, dan lebihkanlah kita menuai korban. Ia tidak pernah merugikan. Mintalah kita setiap hari pada Allah agar dipanjangkan umur dan hayat ruang dan peluang. Jika berkesempatan, tanyalah kenalan rapat yang telah dan pernah merasa realiti kehilangan…., ia mampu mendidik diri kita berlebihan dan muhasabah diri untuk lebih mengerti makna menghargai.

Ohya, jangan lupa juga ketika kita melafaz banyaknya doa seharian, ceritakanlah juga kebaikan-kebaikan pasangan hidup kita dan rayu Allah ampuni dan berkati mereka (pasangan dan anak-anak) sepanjang masa. Anggaplah Allah tidak tahu kebaikan mereka (walaupun hakikatnya Allah memang ketahui) dan sebutlah banyak-banyak mereka berbuat baik pada kita, menjaga kita, memudahkan rutin hidup kita,….. agar biar setiap hari Allah senantiasa mendengar kita menyebut kebaikan mereka.

Beginilah antara ‘serpihan kecil’ dari sebabnya yang teramat banyak mengapa kita memilih Menjadi Ayah dan Suami sebagai PILIHAN Ku.

?Ropizam San


Guna Dua Bahan Aje Nak Hilangkan Batuk. Boleh Cuba!

Apabila anak batuk tentu kita risau supaya ia tidak berlarutan. Selain mendapatkan rawatan doktor, tak salah jika mencuba menggunakan bahan alami. Apa kata tip yang menggunakan bahan menggunakan dua bahan iaitu madu dan bawang untuk menghilangkan masalah batuk.

Ikuti perkongsian ini.

GUNA 2 BAHAN AJE

Tips Mudah Hilangkan Batuk dalam Masa 1 hari sahaja

Pernah tak batuk berbulan-bulan lama ye walaupun dah makan macam-macam ubat tapi masih juga tak sembuh batuk? Jenuh cuba bermacam-macam cara tapi masih juga tak lega. Apa kata cuba tips di bawah.

Tips Mudah hilangkan batuk dalam 1 hari sahaja dengan bawang putih dan madu :

BAHAN

– 3 – 4 ulas bawang putih yang dikupas dan dicincang halus.
– 1 cawan madu

– Bawang putih yang dicincang halus dicampur dengan secawan madu

– 1 cawan madu dan bawang yang dicampur ditutup dan disimpan 3 jam sebelum dimakan.

– Selepas 3 jam boleh dimakan 1 sudu teh setiap 1 jam.

Manfaat bawang putih untuk batuk :

– Bawang putih mempunyai kandungan zat anti mikroba, antibakteri, antibiotik dan antivirus untuk menghilangkan pelbagai jenis batuk.
– Bawang putih membantu mengeluarkan bakteria yang berbahaya, melegakan saluran nafas dan mengeluarkan kahak yang terkumpul di saluran nafas dan paru-paru.

Kalu nak lebih mudah boleh cuba iv mist untuk legakan batuk. Selamat mencuba dan klik share jika bermanfaat.

Untuk lebih tips
Follow FB : Azliza Talib
Follow ig : @ivlizzbeauty


Pakar ENT Ini Jelaskan Sebabnya, Air Garam Legakan Sakit Tekak. Rupanya Memang Mudah!

Jangan buat main bila sakit tekak. Ini petanda disebabkan ada jangkitan yang disebabkan oleh bakteria atau virus. Kebiasaanya, jika tidak serius akan pulih dengan cepat (biasanya selepas tiga atau empat hari). Tetapi jika ada komplikasi yang serius tetapi jarang berlaku ialah demam reumatik yang memberi kesan kepada jantung dan sendi. Jika keadaan seperti ini segera berjumpa doktor untuk rawatan segera.

BAGAIMANA AIR SUAM DAN AIR GARAM MAMPU REDAKAN SAKIT TEKAK?

Ramai antara kita yang kerap mengalami masalah sakit tekak. Sama ada ibu, bapa atau anak-anak kecil. Berbagai-bagai cara dan petua yang yang diberi, tetapi amat sukar untuk dilakukan.

Saya beri contoh langkah paling mudah. Anda boleh lakukan di rumah sahaja. Jadikan amalan harian juga lebih baik.

Bukan sahaja mampu menjaga kebersihan di dalam mulut tetapi dapat mencegah masalah lebih serius berlaku.

Persoalannya, benarkah hanya berkumur dengan air suam dan air garam mampu untuk meredakan masalah sakit tekak?

Air garam dan air suam elak jangkitan serius pada tekak

Untuk pengetahuan anda semua, sel-sel badan kita memerlukan suhu yang normal serta optimum untuk berfungsi dengan sempurna. Oleh kerana tekak dan bahagian kerongkong kita mudah terdedah kepada persekitaran luar melalui rongga mulut, biasanya terdapat penurunan suhu yang berlaku. Keadaan ini akan mengakibatkan metabolisme yang rendah dan dengan itu akan menurunkan lagi imuniti dalam kerongkong.

Apabila kita melakukan kumuran air suam dan hangat, tekak kita akan mengalami kenaikan suhu kepada tahap yang optimum yang kemudiannya akan memberi kelegaan kepada tekak. Oleh itu, pengambilan air suam juga sudah tentunya membantu untuk mencegah jangkitan tekak yang lebih serius.

Air suam dan hangat juga akan menyebabkan pengembangan pada salur darah, suatu proses fisiologi yang meningkatkan bekalan darah ke bahagian tekak. Dengan itu, ia akan meningkatkan bekalan oksigen, nutrien dan menyingkirkan metabolit-metabolit yang menyebabkan tindak balas sakit kepada pesakit.

Kesan ini berlaku untuk jangka masa pendek terutama jika tekak dipenuhi dengan lendir. Ini adalah sebab yang tepat mengapa air hangat dengan garam lebih baik untuk melakukan kumuran atau gargling. Garam boleh membantu menghilangkan lendir dari tekak dan seterusnya akan meningkatkan keberkesanan air suam.

Semoga perkongsian ini bermanfaat.

Sila SHARE dan kongsi kepada orang yang anda sayang.

Dr Ezairy M.Sallih
Doktor telinga, hidung & tekak (ENT)


“Rasa Macam Rombongan Melamar Pulak.” Memey Suhaiza Teruja Norman Hakim Buat Kejutan Luar Biasa Tahun Ni.

Tidak dinafikan setiap wanita sukakan kejutan apabila meraikan sambutan hari jadi. Lebih manis apabila ia dilakukan oleh insan tersayang iaitu suami.

Begitulah perasaan yang dilalui oleh Memey Suhaiza yang merupakan isteri kepada pelakon terkenal, Norman Hakim.

Biarpun setiap tahun Norman melakukan kejutan hari jadi buat dirinya, tahun ini Memey amat teruja apabila buat pertama kali sambutan hari jadinya beliau mendapat kek paling banyak.

Malah, Memey menganggap ia bagaikan sebuah rombongan melamar. Teruja dengan kejutan luar biasa yang dilakukan oleh suaminya, Memey mengucapkan terima kasih atas usaha suaminya.

Assalammualaikum.. Salam jumaat..
Saya mulakan update hari ni utk suami kesayangan ni. Sebab semua kerana dia.. jadi sgt layak utk sentiasa dihargai. 10 tahun dah kahwin tanpa gagal setiap tahun utk plan surprise / plan itu & ini.

Wlpn berbuih mulut cakap.. tak nak majlis special, tak nak cake, tak nak deco, sbb dah rasa semua tu.. jadi rasa mcm cukup-cukup lah… apa adanya dengan family tu pun cukup bermakna sangat tapi dia tetap faham hati perempuan .

Mulut cakap lain tapi hati mesti nak. Dan disaat saya tak nak apa-apa Allah bagi rezeki luar biasa. Inilah tahun pertama saya terima paling banyak cake & hadiah dari semua disekeliling sy.. love u all too

Tq suami utk semua surprise birthday smlm.. effort luar biasa. Rasa mcm rombongan melamar pulak. Nnt mummy share video k…
Tq suami.. love u sooo much

& tq tambah koleksi @khalifahjewels utk sayang.. yeaaaa

Dalam pada itu, Norman Hakim juga memuat naik sebuah gambar lukisan di instagramnya dengan meluahkan rasa syukur memiliki isteri yang sentiasa memberikan kebahagiaan mereka sekeluarga.

Selagi ada hayat ini. Kujunjung kebahagiaanmu. Tapi bila sampai waktuku..
Doa dan restuku. Menjagamu selalu..

Sanah Helwah Selamat Ulangtahun Kelahiran Yang Ke-33 My Love,My Wife,My BFF,Mummy to My Wonder Kids,My Everything…@memeysuhaiz


Begini Panduan Membaca Doa Qunut Dalam Rakaat Terakhir Solat Witir. Ustaz Ini Jelaskan.

Menarik perkongsian ustaz ini yang menjelaskan mengenai panduan Doa Qunut dalam solat witir.
Berikut ini panduannya.

✅ Di sisi Mazhab Syafie, hukum membaca doa Qunut dalam Solat Witir adalah sunat samada solat bersendirian atau berjemaah.

✅ Doa Qunut sunat dibaca pada 15 malam yang terakhir.

✅ Doa Qunut dibaca setelah bangkit dari rukuk rakaat terakhir Solat Witir. Ia berbeza dengan doa khatam Al-Quran yang dibaca sebelum dari rukuk (iaitu sejurus selepas mengkhatamkan bacaan Al-Quran dalam solat).

✅ Doa Qunut yang paling baik ialah yang diambil dari sunnah :

اللَّهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ، وَتَوَلَّنِي فِيمَنْ تَوَلَّيْتَ، وَبَارِكْ لِي فِيمَا أَعْطَيْتَ، وَقِنِي شَرَّ مَا قَضَيْتَ، إِنَّكَ تَقْضِي وَلَا يُقْضَى عَلَيْكَ، وَإِنَّهُ لَا يَذِلُّ مَنْ وَالَيْتَ، وَلَا يَعِزُّ مَنْ عَادَيْتَ، تَبَارَكْتَ رَبَّنَا وَتَعَالَيْتَ

(Ini kalau solat seorang diri ye. Untuk versi jadi imam, boleh rujuk di akhir posting).

✅ Boleh juga ditambah doa-doa lain jika berhajat tetapi mestilah melihat kondisi makmum agar doa yang panjang tidak akan membebankan makmum yang tua, sakit atau kanak-kanak.

✅ Sunat ditambah selawat pada akhir Doa Qunut iaitu sebelum sujud.

✅ Jika tidak hafaz Doa Qunut dari sunnah tersebut, maka boleh juga dibaca apa-apa doa sekalipun. Itu pun sudah dikira berqunut.

✅ Tetapi, jangan pula berdoa Qunut dalam Bahasa Melayu. Batal solatnya nanti.

✅ Jika imam tidak membaca Doa Qunut samada terlupa atau sengaja, makmum tidak perlu menegur dari belakang (dengan berkata ‘Subhanallah’).

✅ Tidak perlu Sujud Sahwi jika tidak membaca Doa Qunut dalam rakaat terakhir Solat Witir.

✅ Jika tidak dibaca Doa Qunut, Solat Witir tetap sah. Cuma ianya tidak mengikut sunnah dan tiada pahala tambahan.

Setakat ni clear kan?

So, ibu-ibu, mak-mak dan isteri-isteri dah boleh share panduan ni kat bapak-bapak atau anak-anak lelaki yang akan jadi imam Solat Terawih dan Witir malam ni.

Semoga tidak nervous dan solat dalam keadaan tenang-tenang saja macam biasa.

#KAB
#StayAtHome

اَللّهُمَّ اهْدِنا فِيْمَنْ هَدَيْتَ وَعَافِنا فِيْمَنْ عَافَيْتَ وَتَوَلَّنا فِيْمَنْ تَوَلَّيْتَ وَبَارِكْ لنا فِيْمَا اَعْطَيْتَ وَقِنا شَرَّمَا قَضَيْتَ فَاِ نَّكَ تَقْضِىْ وَلاَ يُقْضَى عَلَيْكَ وَاِنَّهُ لاَ يَذِلُّ مَنْ وَالَيْتَ وَلاَ يَعِزُّ مَنْ عَادَيْتَ تَبَارَكْتَ رَبَّنَا وَتَعَالَيْتَ فَلَكَ الْحَمْدُ عَلَى مَا قَضَيْتَ ونسْتَغْفِرُكَ ونتُوْبُ اِلَيْكَ وَصَلَّى اللهُ عَلَى سَيِّدَنَا مُحَمَّدٍ وَعَلَى آلِهِ وَصَحْبِهِ وَسَلَّمَ

Sumber: Khairul Anuar Basri


“Aku Jadi Mata Yang Menyaksikan Poligami Bukan Mudah. Kau Kena Jadi Manusia Yang Sangat Sabar.” Deep Luahan Lelaki Ni!

Poligami menjadi isu panas yang tiada kesudahan. Sesuatu yang dihalalkan agama dan mengharamkan poligami barangkali menafikan hukum Tuhan.

Namun, jarang ditekankan soal bahayanya poligami yang mampu memperjudikan nasib dan masa depan diri, isteri dan anak jika sang suami tidak mampu berlaku adil.

Aku pernah dah tulis sebelum ni. Poligami ini bukan perkara kau boleh buat suka-suka.

Isteri yang kau ada sekarang, hati dia kau kena jaga sungguh. Ummi pernah pesan ke aku;

“Jangan permainkan hati perempuan.” (Dia merujuk kepada isteri)

Lagi pula isteri itu isteri pertama kau.

Baik, dia begini;

1. Iya, Islam tidak mensyaratkan kau mesti mendapatkan izin isteri pertama untuk kau kahwin 1 lagi. Tapi mendahulukan hati seorang yang bernama isteri itu keadilan yang kau kena buat.

2. Kalau berlaku dia tidak setuju, hormati keputusan itu. Berbincang habis-habis dulu. Fahamkan dia apa sebab kau nak berbuat begitu. Apa pula perancangan kau nak handle 2 hati lepas ini.

3. Kalau sampai masa dia setuju, kau buatlah. Andai sampai ke sudah dia masih belum bersetuju, dan dalam masa yang sama dia masih taat sebagai isteri, kau jagalah dia seorang sahaja.

Percayalah, kau tak akan jumpa hati yang sama seperti itu di tempat lain.

4. Menjaga dan mendidik 1 hati pun berat. Lebih lagi lah mendidik 2 hati. Kan? Keperluan 2 orang isteri ini kau mesti penuhi. Kau dah ukur kemampuan sendiri? Persoalan ini semua kau kena jawab dulu.

5. Menceraikan isteri pertama yang tidak setuju dengan kehendak kau nak berkahwin lain adalah 1 perbuatan yang cukup tidak bertanggungjawab. Lagi pula kau baru kahwin bang dengan dia. Ya ampun. Pesan aku, baca balik poin nombor 2 dan 3.

Kalian, rumahtangga ini dibina bersama. Suami dan isteri ibarat 2 sayap burung. Untuk terbang, keduanya perlu bergerak serentak. Ke atas ke bawahnya sama. Mesti sepakat dan sekata.

Kalau satu ke atas, satu ke bawah, percayalah kau akan menjunam ke bawah dengan cukup laju. Hah! Faham?

Termasuklah kalau kau rasa kau mampu untuk mengemudi 2 isteri, tetap kau kena pastikan isteri yang ada sekarang faham juga. Dia juga yakin dengan kemampuan kau.

Kawan-kawan, isteri itu anugerah Tuhan buat kita. Kenapa mudah sangat kita sia-siakan hati mereka?

Atas kapasiti apa aku bercakap semua ni? Aku poligami ke? Oh tidak tuan-tuan puan-puan.

Cuma aku anak sulong kepada isteri pertama ayah aku. Dan ummi aku ada 3 adik madu yang boleh hidup 1 bumbung bersama.

Sembahyang sama-sama, masak bergilir, buat kerja rumah sama-sama.

Ummi dengan adik madu yang lain memang macam adik beradik. Anak jaga sama-sama. Sekali pun anak daripada madu dia sendiri.

Namun begitu ingat ini, aku jadi mata yang menyaksikan poligami bukan mudah. Kau kena jadi manusia yang sangat sangat sangat sabar.

Wajib menjadi hamba yang hidup penuh dengan air mata. Merintih dan mengadu cuma pada Tuhan. Abah sebagai seorang suami yang tak pernah tinggal sembahyang malam sekali pun.

Sembahyang fardhu mesti berjemaah. Disiplin beragama sangat tinggi. Bukan Abah seorang diri. Semua isterinya juga diajak mendahulukan agama lebih daripada segalanya.

Abah sedia untuk sembahyang, isteri-isteri dah dalam saf di tikar sembahyang. Sampai tahap itu.

Dan aku berani cakap, gelaran PU bukanlah tanda kau dah cukup sabar untuk semua itu.

Sekian.

Firdaus Mokhtar,
Bukan siapa-siapa.


Jalan Pimpin Tangan Anak, Norman Hakim Disangka Bawa Teman Wanita

Semenjak bulan Ramadan ini, ada sahaja isu-isu menarik yang berlaku. Tak kurangnya dengan hero Malaya yang satu ini iaitu pelakon dan selebriti terkenal, Norman Hakim.

Baru-baru ini dia dikatakan telah disangka berjalan bersama teman wanita ketika sedang menguruskan pembukaan akaun bank anaknya, Marissa Dania.

Norman yang berkongsi satu hantaran di laman Instagramnya berkata ada seorang lelaki di bank yang sama menyalah anggap anaknya sebagai teman wanita.

“Ada cerita ‘kelakar seram’. Ada orang ‘suspek’ yang saya berjalan dengan gf huhuhu.

Kisahnya bermula setelah Norman selesai menguruskan hal tersebut dan memimpin tangan anaknya keluar dari bank.

“Bila keluar dari bank, saya mesti jalan pimpin tangan dia. Masa nak sampai kat keta,ada sorang abang atau pakcik ni tegur. Dia cakap suka tengok personaliti dan story family saya,” tulisnya.

Pada mulanya dikatakan perbualan dengan lelaki yang tidak dikenali itu nampak seperti baik-baik sahaja. Namun pada pertengahan , lelaki tersebut sudah mula mengubah nada percakapannya seperti memberikan tarbiah.

“Mukaddimah abang ni agak nice,tapi bila kat tengah-tengah nada dah macam tarbiah Bla..bla..bla..and bla sambil mata dia jeling-jeling curious kat Dania. Pastu dia cakap ambil la iktibar dari kes-kes artis sekarang ni,” katanya.

Pelik dengan situasi tersebut, Norman sudah menjangka ada tanggapan yang salah dan tidak bersikap husnuzan terhadap dia dan anaknya. Tidak menunggu lama, Norman terus menerangkan perkara sebenar kepada lelaki tersebut.

“Instict saya dah tak best. Saya agak abang ni dah ‘misinterpreted’ dan tak husnuzan. In between saya terus mencelah dan tanya.

“Abang nak pergi bank jugak ke? Dalam bank agak clear tak ramai orang. Saya baru lepas settlekan urusan bukak akaun bank untuk anak saya ni,” tambahnya.

Setelah diberitahu perkara sebenar oleh Norman, barulah lelaki itu sedar bahawa yang dilihatnya adalah anak kepada pelakon itu. Lebih lucu apabila Norman turut berseloroh dengan menyoal kembali tanggapan lelaki itu kepadanya.

“Dia jawab, ‘Oooooo…anak..huh, dah besar ye anak. Saya ingat siapa tadi’.

“Saya tanya balik ‘Abang ingat girlfriend saya ke?’ Dia terus gelak besar dan tukar topik raya,” ujarnya.

Tidak mudah melenting, Norman turut berhusnuzan dan menganggap bahawa lelaki tersebut tidak mempunyai media sosial dan tidak cukup mengenali keluarganya.

“Saya dah agak dah. Ramalan ku benar belaka.Saya cuba husnuzon mungkin abang ni takde socmed dan dengar story saya dan keluarga dari wife atau anak-anak dia kot. Tapi abang ni memang nampak baik orangnya,” katanya lagi.

Sementara itu, Norman sempat mengucapkan terima kasihnya kepada para pekerja bank CIMB yang telah membantu urusan anaknya itu.

“Terima kasih staff-staff CIMB, Puan Yanie dan Puan Diyana yg assist saya dan Dania untuk urusan bukak akaun bank dan tukar duit raya,” tulisnya.

Norman yang sebelum ini pernah berkahwin dengan pelakon dan penyanyi wanita, Abby Abadi pada 2002 namun berpisah pada 2009. Hasil perkahwinannya dengan Abby, mereka dikurniakan tiga cahaya mata iaitu Mohamed Danish Hakim, Marissa Dania Hakim, dan Danisha Hakim.

Sumber: Instagram Norman Hakim